cyanic-selkie/wikianc huggingface dataset:
പ്രകാശ് സിങ് ബാദൽ
അവലംബം
വർഗ്ഗം:പഞ്ചാബിലെ മുഖ്യമന്ത്രിമാർ (ഇന്ത്യ) വർഗ്ഗം:പത്മവിഭൂഷൺ പുരസ്കാരം ലഭിച്ചവർ വർഗ്ഗം:ഇന്ത്യയിലെ അടിയന്തരാവസ്ഥയിൽ തടവിലാക്കപ്പെട്ടവർ വർഗ്ഗം:ആറാം ലോക്‌സഭയിലെ അംഗങ്ങൾ വർഗ്ഗം:1927-ൽ ജനിച്ചവർ വർഗ്ഗം:2023-ൽ മരിച്ചവർ വർഗ്ഗം:ഡിസംബർ 8-ന് ജനിച്ചവർ വർഗ്ഗം:ഏപ്രിൽ 25-ന് മരിച്ചവർ
ഫാറൂഖ് ഷെയ്ക്ക്
ഇന്ത്യൻ നടനും, ജീവകാരുണ്യപ്രവർത്തകനും, ജനപ്രിയ ടെലിവിഷൻ അവതാരകനും ആയിരുന്നു ഫാറൂഖ് ഷെയ്ക്ക്(25 മാർച്ച് 1948 - 28 ഡിസംബർ 2013). 1977 മുതൽ 1989 വരെ ഹിന്ദി ചലച്ചിത്രങ്ങളിലും, 1988 മുതൽ 2002 വരെ ടെലിവിഷൻ പരിപാടികളിലും അദ്ദേഹം സജീവമായിരുന്നു.2008 ൽ ചലച്ചിത്രരംഗത്ത് വീണ്ടും സാന്നിദ്ധ്യമറിയിച്ച ഫാറൂഖ് 2013 ഡിസംബർ 28 ന് തന്റെ മരണം വരെ  രംഗത്ത്  തുടർന്നു.സമാന്തര സിനിമ അല്ലെങ്കിൽ നവസിനിമാരംഗമായിരുന്നു അദ്ദേഹത്തിന്റെ പ്രധാന മണ്ഡലം. സത്യജിത് റേ, മുസഫർ അലി, ഹൃഷികേശ് മുഖർജി, കേതൻ മേത്ത തുടങ്ങിയ സംവിധായകർക്കൊപ്പം പ്രവർത്തിച്ചിട്ടുണ്ട്.
ടെലിവിഷൻ പരമ്പരകളിൽ പ്രത്യക്ഷപ്പെട്ട ഫാറൂഖ്, ഫിറോസ് അബ്ബാസ് ഖാൻ സംവിധാനം ചെയ്ത തുമാരി അമൃതാ (1992)യിൽ, ശബാന ആസ്മിയോടൊപ്പം പ്രധാനവേഷത്തിൽ അഭിനയിച്ചു. ടി.വി. ഷോ ആയ ജീന ഇസി കാ നാം ഹെ (സീസൺ 1) അവതരിപ്പിക്കുകയും ചെയ്തു. ലാഹോറിലെ പ്രകടനത്തിനു മികച്ച സഹനടനുള്ള 2010 ലെ ദേശീയ ചലച്ചിത്ര പുരസ്കാരവും നേടിയിട്ടുണ്ട്
വ്യക്തി ജീവിതം
1948 ൽ ഗുജറാത്തിലെ വഡോദരയിലെ അംറോലി ഗ്രാമത്തിൽ  മുസ്തഫ ശൈഖിന്റെയും  ഫരീദയുടെയും മകനായി  ജനിച്ചു. അദ്ദേഹത്തിന്റെ പിതാവ് മുസ്തഫ ഷെയ്ക്ക് മുംബൈ യിൽ സ്ഥിര താമസമാക്കിയ ഒരു അഭിഭാഷകനായിരുന്നു. അദ്ദേഹത്തിന്റെ കുടുംബം ഗുജറാത്തിലെ ബൻചുക് ജില്ലയിലെ  ഹൻസോട്ട് ഗ്രാമത്തിൽ നിന്നും വന്നവരായിരുന്നു. ഷെയ്ഖിന്റെ കുടുംബം ജമീന്ദാർമാർ (ഭൂവുടമകൾ) ആയിരുന്നു അതുകൊണ്ടു തന്നെ അദ്ദേഹം ആഡംബര പരിസരത്തിൽ വളർന്നു. അഞ്ച് കുട്ടികളിൽ മൂത്ത മകനായ ഫാറൂഖ് ഷെയ്ക്ക് മുംബൈയിലെ നാഗ്‌പാഡയിൽ വളർന്നു.
മുംബൈയിലെ സെന്റ് മേരീസ് സ്കൂളിൽ പഠിച്ച ഷെയ്ഖ് മുംബൈയിലെ സെന്റ് സേവിയേഴ്സ് കോളേജിൽ നിന്നും ബിരുദം നേടി. തുടർന്ന് അദ്ദേഹം മുംബൈ സിദ്ധാർഥ് കോളേജിൽ നിയമം പഠിച്ചു. അദ്ദേഹത്തിന്റെ പിതാവ് വിജയിച്ചതും കേൾവിക്കേട്ടതുമായ അഭിഭാഷകനായിരുന്നു. അതുകൊണ്ടുതന്നെ ഫാറൂഖ് ഷെയ്ക്കിനെയും അഭിഭാഷകനാകാൻ അയാൾ ആഗ്രഹിച്ചു. നിയമം തന്റെ പ്രൊഫഷണലിനോട് ബന്ധപ്പെടുന്നതിൽ ഫാറൂഖ് ഷെയ്ക്ക് പരാജയപ്പെട്ടതിനെത്തുടർന്ന് ഷെയ്ഖ് അഭിനയം തൊഴിലായി തെരെഞ്ഞെടുത്തു.
അവലംബം
വർഗ്ഗം:ഹിന്ദി ചലച്ചിത്ര അഭിനേതാക്കൾ വർഗ്ഗം:ടെലിവിഷൻ അഭിനേതാക്കൾ വർഗ്ഗം:ടെലിവിഷൻ അവതാരകർ
നിസ അസീസി
കേരളത്തിലെ ഒരു ഗസൽ- ഖവാലി ഗായികയാണ് നിസ അസീസി. തിരൂരിലെ എം.ഇ.എസ് സീനിയർ സെക്കൻഡറി സ്കൂളിൽ സംഗീതം പഠിപ്പിക്കുന്ന നിസ അസീസി, ഹിന്ദുസ്ഥാനി സംഗീത മേഖലയിൽ ഖവാലി- ഗസൽ ഗാനങ്ങൾ അവതരിപ്പിച്ച് വരുന്നു. റഫീഖ് ഖാൻ എന്ന അധ്യാപകന് കീഴിൽ അവർ ഗ്വാളിയോർ ഘരാന അഭ്യസിക്കുന്നുമുണ്ട്.
ജീവിതരേഖ
1970-ൽ മലപ്പുറം ജില്ലയിലാണ് നിസ അസീസി ജനിക്കുന്നത്. സംഗീത പശ്ചാത്തലമുള്ള കുടുംബത്തിലാണ് ജനനം. ഗായകൻ ഇമാം മജ്ബൂർ സഹോദരനാണ്. മറ്റു സഹോദരങ്ങളും (അക്ബർ, മുജീബ് റഹ്മാൻ, മുഹമ്മദ് സലീൽ) സംഗീത രംഗത്ത് പ്രവർത്തിക്കുന്നവർ തന്നെയാണ്.
പാലക്കാട് ചെമ്പൈ മെമ്മോറിയൽ ഗവണ്മെന്റ് മ്യൂസിക്കൽ കോളേജിൽ നിന്ന് ഗാനഭൂഷണം ബിരുദം നേടിയ നിസ അസീസി, അഖില ഭാരതീയ മഹാ വിദ്യാലയ മണ്ഡലിൽ നിന്ന് ഹിന്ദുസ്ഥാനി സംഗീത ആലാപനത്തിൽ ഡിപ്ലോമ കരസ്ഥമാക്കി. വിവിധ അധ്യാപകരിൽ നിന്നുമായി കർണ്ണാട്ടിക് സംഗീതം, ഹിന്ദുസ്ഥാനി സംഗീതം, ജയ്പൂർ അട്രോളി ഘരാന, കിരാന ഘരാന, ധർവാദ് ഘരാന, ഗ്വാളിയോർ ഘരാന എന്നിവ അഭ്യസിച്ചു. കെ.ജി. മാരാർ, എ.ഇ. വിൻസെന്റ് മാസ്റ്റർ, ശരത് ചന്ദ്ര മറാട്ടെ, ഉമർ ഭായ്, ഉസ്താദ് ഫൈയാസ് ഖാൻ, ഉസ്താദ് റഫീഖ് ഖാൻ എന്നിവർ നിസ അസീസിയുടെ സംഗീത- ആലാപന അധ്യാപകരിൽ ചിലരാണ്.
ആലാപന രംഗത്ത് നിറഞ്ഞ് നിൽക്കുന്ന നിസ അസീസി, കേരളത്തിലെ പ്രമുഖ ഗസൽ ഗായകരായ ഉമ്പായി, ഷഹ്ബാസ് അമൻ, ഗായത്രി തുടങ്ങിയവരോടൊപ്പമെല്ലാം വേദികളിൽ പങ്കെടുത്തിരുന്നു. ആൽബങ്ങൾക്ക് വേണ്ടി നിരവധി ഗാനങ്ങൾ നിസ ആലപിച്ചിട്ടുണ്ട്. എത്ര മധുരമായ് പാടുന്നു നീ, യാ മൗലാ, ജസ്ബ എ ദിൽ എന്നീ ആൽബങ്ങൾ പ്രധാനമായും നിസ അസീസിയുടെ ഗാനങ്ങൾ ഉൾപ്പെടുന്നതാണ്. എത്ര മധുരമായ് പാടുന്നു നീ എന്ന ആൽബത്തിനായി ടി.പി. രാജീവൻ (അറിയാത്ത ഭാഷയിൽ എന്ന ഗാനം), കാനേഷ് പൂനൂർ (മധുരോദാരം മധു ചഷകം, നാഥാ നിന്റെയീ രാധാ എന്നീ ഗാനങ്ങൾ), ആലങ്കോട് ലീലാകൃഷ്ണൻ (നീല നിലാവിന്റെ പ്രണയ വിപഞ്ചിയിൽ എന്ന ഗാനം), അനിത തമ്പി (ദൂരെ ദൂരത്തൊരു എന്ന ഗാനം), ജമാൽ കൊച്ചങ്ങാടി (എന്തിന് നിർദ്ദയം എന്ന ഗാനം), സോമനാഥ് (മർമ്മരം എന്ന ഗാനം), എൻ.പി. കോയ എന്നിവർ രചിച്ച ഗാനങ്ങൾ നിസ പാടുന്നുണ്ട്.
2014-ൽ പുറത്തിറങ്ങിയ നിസ അസീസിയുടെ യാ മൗല എന്ന ആൽബം രചിച്ചിരിക്കുന്നത് ജമാൽ കൊച്ചങ്ങാടി (അല്ലാഹു എന്ന ഗാനം), ഇ.എം. ഹാഷിം (ഖ്വാജ നിസാമുദ്ദീൻ എന്ന ഗാനം), എം.എ. രാജേഷ് (ധീരരിൽ ധീരൻ, പകർന്നല്ലോ എന്നീ ഗാനങ്ങൾ), റഫീക്ക് അഹമ്മദ് (ഒരു രാത്രി നീ എന്ന ഗാനം), മുസ്തഫ ദേശമംഗലം (യാ മൗലാ നിൻ എന്ന ഗാനം) എന്നിവരാണ്. അമീർ ഖുസ്രോയുടെ വരികളും ഇതിൽ ഉപയോഗിക്കപ്പെടുന്നുണ്ട്.
നിരവധി ഗാനങ്ങൾക്ക് നിസ അസീസി ഈണം നൽകിയിട്ടുണ്ട്. എത്ര മധുരമായ് പാടുന്നു നീ എന്ന ആൽബത്തിലെ നാല് ഗാനങ്ങൾ, യാ മൗലാ എന്ന ആൽബത്തിലെ അഞ്ച് ഗാനങ്ങൾ തുടങ്ങിയവ നിസ അസീസി ഈണം നൽകിയവയാണ്.
2000-ൽ മലബാറിന്റെ ഗസൽ പാരമ്പര്യം എന്ന വിഷയത്തിൽ ഇന്ത്യൻ സാംസ്കാരിക മന്ത്രാലയത്തിന്റെ ജൂനിയർ ഫെല്ലോഷിപ്പ് നിസ അസീസിക്ക് ലഭിച്ചിരുന്നു.
അവലംബം
വർഗ്ഗം:കേരളത്തിലെ ഗായകർ വർഗ്ഗം:1970-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ബ്രെത്ത്‌ലെസ്
1960ൽ പുറത്തിറങ്ങിയ ഫ്രഞ്ച് ചലച്ചിത്രം ആണ് ബ്രെത്ത്‌ലെസ്. ഴാങ് ഗൊദാർദ് ആണ് ഈ സിനിമയുടെ സംവിധായകൻ. ഫ്രഞ്ച് നവതരംഗത്തിലെ ആദ്യകാല ചിത്രങ്ങളിലൊന്നും ഏറെ സ്വാധീനം ചെലുത്തിയ ചിത്രവുമായ ബ്രെത്ത്ലെസ് ഗൊദാർദിന്റെ ആദ്യ കഥാചിത്രമാണ്.
പുറംകണ്ണികൾ
വർഗ്ഗം:ഫ്രഞ്ച് ചലച്ചിത്രങ്ങൾ വർഗ്ഗം:ഴാങ് ഗൊദാർദ് സംവിധാനം ചെയ്ത ചലച്ചിത്രങ്ങൾ
ബോറെയിൽ വന്യജീവിസങ്കേതം
ഇന്ത്യൻ സംസ്ഥാനമായ ആസ്സാമിലെ തെക്കുഭാഗത്തുള്ള കച്ചാർ, ഡിമ ഹസാവോ എന്നീ ജില്ലകളിലായി സ്ഥിതിചെയ്യുന്ന വന്യജീവസങ്കേതമാണ് ബോറെയിൽ വന്യജീവിസങ്കേതം. രേഖാംശം 24°55΄53΄΄-25°05΄52΄΄ വടക്ക്, അക്ഷാംശം 92°27΄40΄΄-93°04΄30΄΄ കിഴക്ക് എന്നിവക്കിടയിലാണ് ഈ വന്യജീവിസങ്കേതത്തിന്റെ സ്ഥാനം. 55 മീറ്റർ മുതൽ 1000 മീറ്റർ വരെയാണ് സമുദ്രനിരപ്പിൽ നിന്നുള്ള ഉയരം. 326.24 ചതുരശ്രകിലോമീറ്ററാണ് ഈ വന്യജീവിസങ്കേതത്തിന്റെ വിസ്തൃതി. ശരാശരി വാർഷിക വർഷപാതം 2500 മുതൽ 4000 മില്ലിമീറ്റർ വരെയാണ്. താപനില 9.2 °C മുതൽ 36.2 °C വരെ. ആർദ്രത 62% മുതൽ 83% വരെ വ്യത്യാസപ്പെടുന്നു.
വടക്കേ കച്ചാർ സംരക്ഷിത വനവും ബൊറെയിൽ സംരക്ഷിത വനവും ചേർന്നതാണ് ഈ വന്യജീവിസങ്കേതം. ഈ വനങ്ങൾ ഏറ്റവും ആർദ്രതയുള്ള നിത്യഹരിത വനങ്ങളും അർദ്ധ നിത്യഹരിതവനങ്ങളുമാണ്.
ഏറ്റവും അടുത്തുള്ള നഗരമായ സിൽച്ചാർ 40 കിലോമീറ്റർ അകലെയാണ്.
References
വർഗ്ഗം:ആസ്സാമിലെ വന്യജീവിസങ്കേതങ്ങൾ
ലിസ ഡെൻ ബ്രാബെർ
ഡച്ച് പാരാലിമ്പിക് നീന്തൽതാരമാണ് ലിസ ഡെൻ ബ്രാബെർ  (ജനനം: 13 സെപ്റ്റംബർ 1992). യുണൈറ്റഡ് കിംഗ്ഡത്തിലെ ലണ്ടനിൽ നടന്ന 2012-ലെ സമ്മർ പാരാലിമ്പിക്സിലും ബ്രസീലിലെ റിയോ ഡി ജനീറോയിൽ നടന്ന 2016-ലെ സമ്മർ പാരാലിമ്പിക്‌സിലും അവർ നെതർലാൻഡിനെ പ്രതിനിധീകരിച്ചു.
കരിയർ
2009-ലെ ഐപിസി നീന്തൽ യൂറോപ്യൻ ചാമ്പ്യൻഷിപ്പിൽ വനിതകളുടെ 100 മീറ്റർ ബ്രെസ്റ്റ്സ്ട്രോക്ക് എസ്ബി 7 ഇനത്തിൽ സ്വർണം നേടി.
2012-ലെ സമ്മർ പാരാലിമ്പിക്‌സിൽ വനിതകളുടെ 100 മീറ്റർ ബ്രെസ്റ്റ്‌സ്ട്രോക്ക് എസ്‌ബി 7 ഇനത്തിൽ വെങ്കലവും 2016-ലെ സമ്മർ പാരാലിമ്പിക്‌സിൽ വെങ്കലവും നേടി.
2013-ലെ ഐപിസി നീന്തൽ ലോക ചാമ്പ്യൻഷിപ്പിൽ വനിതകളുടെ 100 മീറ്റർ ബ്രെസ്റ്റ്സ്ട്രോക്ക് എസ്ബി 7 ഇനത്തിൽ വെള്ളി മെഡൽ നേടി.
2015-ലെ ഐപിസി നീന്തൽ ലോക ചാമ്പ്യൻഷിപ്പിൽ വനിതകളുടെ 100 മീറ്റർ ബ്രെസ്റ്റ്സ്ട്രോക്ക് എസ്ബി 7 ഇനത്തിൽ വെള്ളി മെഡൽ നേടി.
ബാഹ്യ ലിങ്കുകൾ
വർഗ്ഗം:1992-ൽ ജനിച്ചവർ വർഗ്ഗം:2012-ലെ സമ്മർ പാരാലിമ്പിക്‌സിലെ നീന്തൽ താരങ്ങൾ
ചെചെൻ ഭാഷ
വടക്കുകിഴക്കൻ കൊക്കേഷ്യൻ ഭാഷ കുടുംബത്തിൽ ഉൾപ്പെട്ട ഒരു ഭാഷയാണ് ചെചെൻ ഭാഷ - Chechen (Нохчийн Мотт / Noxçiyn Mott / نَاخچیین موٓتت / ნახჩიე მუოთთ, Nokhchiin mott, [ˈnɔx.t͡ʃiːn mu͜ɔt]). ഈ ഭാഷ കൂടുതലായും സംസാരിക്കുന്നത് ചെചെൻ റിപ്പബ്ലിക്കിലെ ജനങ്ങളാണ്. റഷ്യ, ജോർദാൻ, മധ്യ ഏഷ്യയിലെ കസാക്കിസ്ഥാൻ, കിർഗിസ്ഥാൻ എന്നിവിടങ്ങളിലും ജോർജ്ജിയ എന്നിവിടങ്ങളിലുമായി താമസിക്കുന്ന ചെചെൻ ജനങ്ങളടക്കം 1.4 ദശലക്ഷത്തിൽ അധികം ജനങ്ങളാണ് ഈ ഭാഷ സംസാരിക്കുന്നത്.
ഭൂമിശാസ്രപരമായ തരംതിരിവ്
2010ലെ റഷ്യൻ സെൻസസ് പ്രകാരം 1,350,000 ജനങ്ങളാണ് ചെചെൻ ഭാഷ സംസാരിക്കുന്നത്.
ഔദ്യോഗിക പദവി
ചെച്‌നിയയിലെ ഔദ്യോഗി ഭാഷയാണ് ചെചെൻ.
അവലംബം
വർഗ്ഗം:ഭാഷകൾ
നവകേരളം കർമ്മപദ്ധതി 2 - മലപ്പുറം ജില്ല
കേരള സംസ്ഥാന സർക്കാർ നിലവിൽ നടപ്പിലാക്കി കൊണ്ടിരിക്കുന്ന വികസന കർമ്മപദ്ധതിയാണ് നവകേരളം കർമ്മപദ്ധതി 2. സംസ്ഥാനതല  മിഷന് കീഴിൽ കേരളത്തിലെ 14 ജില്ലകളിലും ജില്ലാ കോർഡിനേറ്റർമാരുടെ നേതൃത്വത്തിൽ പ്രവർത്തനങ്ങൾ തുടർന്ന് വരുന്നു. നവകേരളം കർമ്മപദ്ധതി 2, മലപ്പുറം ജില്ലാ മിഷന്റെ ഓഫീസ് മലപ്പുറം സിവിൽസ്റ്റേഷനിലെ ആസൂത്രണ സമിതി സെക്രട്ടറിയേറ്റിൽ സ്ഥിതിചെയ്യുന്നു.
വർഗ്ഗം:കേരള സർക്കാറിന്റെ പദ്ധതികൾ
പഞ്ചാബ് സായുധകലാപം
1970-കളിൽ ഇന്ത്യൻ സംസ്ഥാനമായ പഞ്ചാബിൽ തുടങ്ങിയ സായുധകലാപമാണ് പഞ്ചാബ് സായുധകലാപം. സിഖ് റിസിസ്റ്റൻസ് മൂവ്മൻറ്റും ഖാലിസ്താൻ വാദികളും ഒന്നിച്ചു ചേർന്ന സായുധകലാപം ഓപ്പറേഷൻ ബ്ലൂസ്റ്റാർ, ഇന്ദിരാഗാന്ധി വധം ,1984 സിഖ് വിരുദ്ധ കലാപം എന്നിവയ്ക്കു വഴിതെളിച്ചു.
അവധിക്കരാർ
ഒരു നിശ്ചിത എണ്ണം ഓഹരി നിശ്ചിത വിലയക്ക് ഭാവിയിൽ ഒരു നിശ്ചിത സമയത്ത് വാങ്ങിക്കൊളളാമൊന്ന കരാറാണ് ലളിതമായി പറഞ്ഞാൽ അവധിക്കരാർ അഥവാ ഫ്യൂച്ചേഴ്സ്. കരാർ ചൊയ്യുബോൾ പണം കൊടുക്കോണ്ട.പറഞ്ഞ സമയത്ത് ഓഹരി വില കൂടിയാലും മുൻ നിശ്ചയിച്ച വില കൊടുത്താൽ മതി. സ്റ്റോക്ക് എക്സ്ചേഞ്ച് നിശ്ചയിക്കുന്ന ചില ഓഹരികളുടൊ ഒരു നിശ്ചിത എണ്ണമടങ്ങുന്ന കൂട്ടങ്ങളായി മാത്രമോ ഈ കച്ചവടം നടക്കു.
വർഗ്ഗം:കരാറുകൾ വർഗ്ഗം:ഓഹരിവിപണി
കോറ ഡൗ
വലത്ത്‌|ലഘുചിത്രം|244x244ബിന്ദു| കോറ ഡൗ കോറ ഡൗ (1868-1915) ഒഹായോയിലെ സിൻസിനാറ്റിയിലെ ഒരു ഫാർമസിസ്റ്റായിരുന്നു, അവർ അക്കാലത്തെ മുൻനിര വനിതാ ഫാർമസിസ്റ്റായിരുന്നു. അവർ മരിക്കുമ്പോൾ അവരുടെ പേരിൽ പതിനൊന്ന് ഫാർമസി സ്റ്റോറുകൾ ഉണ്ടായിരുന്നു. അവരുടെ പിതാവിന് ഒരു മരുന്നുകട ഉണ്ടായിരുന്നു. അവർ സിൻസിനാറ്റി കോളേജ് ഓഫ് ഫാർമസിയിൽ നിന്ന് ബിരുദം നേടി. പിന്നീട് തന്റെ പിതാവ് മരിച്ചപ്പോൾ അവർ സ്റ്റോർ ഏറ്റെടുത്തു. അവർ ഒരു ഐസ്ക്രീം ഫാക്‌ടറി വാങ്ങുകയും അവരുടെ സ്വന്തം ബ്രാൻഡ് ഐസ്ക്രീം നിർമ്മിക്കുകയും ചെയ്തു. അതിന്റെ കാരണം അവളുടെ സ്റ്റോറിൽ നിന്നു വിൽക്കുന്ന ഇനം നല്ലത് ആണെന്ന് അവൾ കരുതിയിരുന്നില്ല. അവൾ സ്ത്രീകൾക്കും പുരുഷന്മാർക്കും തുല്യമായ പ്രതിഫലം നൽകുകയും സ്ത്രീകൾക്ക് അവിടെ സുഖപ്രദമായിരിക്കത്തക്കവിധം അവളുടെ കടകൾ സജ്ജീകരിച്ചു. അവളുടെ സ്റ്റോറുകൾ സാധാരണ റീട്ടെയിൽ വിലയേക്കാൾ താഴെ ഉള്ള വിലയിൽ ഉൽപ്പന്നങ്ങൾ വിറ്റു, അന്ന് അങ്ങനെയൊന്നും പലപ്പോഴും ആരും ചെയ്യാറില്ലായിരുന്നു. ഇക്കാരണത്താൽ ചില നിർമ്മാതാക്കൾ അവൾക്ക് സാധനങ്ങൾ വിൽക്കാൻ വിസമ്മതിച്ചു. പക്ഷേ അവർ കോടതിയിൽ പോകുകയും അവരുടെ വിലനിർണ്ണയ രീതികളെ വെല്ലുവിളിക്കുകയും വിജയിക്കുകയും ചെയ്തു
അവൾക്ക് മൃഗങ്ങളിലും താൽപ്പര്യമുണ്ടായിരുന്നു, കൂടാതെ കുതിരകൾക്ക് രണ്ടാഴ്ചത്തെ വാർഷിക അവധി നൽകണമെന്ന ആശയത്തിനായി ദേശീയതലത്തിൽ അവർ പ്രചാരണം നടത്തി.
മോശം ആരോഗ്യം കാരണം 1915-ൽ അവൾ തന്റെ ബിസിനസ്സ് ഒരു നിക്ഷേപ ഗ്രൂപ്പിന് വിറ്റു, ആ വർഷം അവസാനം മരിച്ചു. വില്യം ഹോവാർഡ് ടാഫ്റ്റ് അവളെ അഭിനന്ദിച്ചു. അവളുടെ വിൽപത്രത്തിൽ അവൾ സിൻസിനാറ്റി സിംഫണി ഓർക്കസ്ട്രയ്ക്ക് $700,000-ലധികം നൽകി; അവൾ എല്ലായ്പ്പോഴും സംഗീതത്തെ സ്നേഹിക്കുകയും ഒരു സംഗീതജ്ഞയാകാൻ ആഗ്രഹിക്കുകയും ചെയ്തു.
റഫറൻസുകൾ
വർഗ്ഗം:അമേരിക്കൻ ഫാർമസിസ്റ്റുകൾ വർഗ്ഗം:1915-ൽ മരിച്ചവർ വർഗ്ഗം:1868-ൽ ജനിച്ചവർ
ഹിഫ്‌സുറഹ്‌മാൻ സിയോഹർവി
ഇന്ത്യയിലെ ഒരു ഇസ്‌ലാമിക പണ്ഡിതനും രാഷ്ട്രീയപ്രവർത്തകനുമയിരുന്നു ഹിഫ്‌സുറഹ്‌മാൻ സിയോഹർവി (1900 - 2 ഓഗസ്റ്റ് 1962). സ്വാതന്ത്ര്യസമരത്തിൽ പങ്കെടുത്തതിന് എട്ട് വർഷം കാരാഗൃഹത്തിലടക്കപ്പെട്ട അദ്ദേഹം, ഇന്ത്യാവിഭജനത്തെ എതിർത്തുവന്നു. 1952 മുതൽ 1962 വരെ അംറോഹ ലോകസഭാമണ്ഡലത്തെ പ്രതിനിധീകരിച്ച് ഇന്ത്യൻ നാഷണൽ കോൺഗ്രസ്സ് അംഗമായിരുന്നു.
ജംഇയ്യത്തുൽ ഉലമയെ ഹിന്ദിന്റെ നാലാമത്തെ ജനറൽ സെക്രട്ടറിയായിരുന്നു ഹിഫ്‌സുറഹ്‌മാൻ.
ജീവിതരേഖ
ഉത്തർപ്രദേശിലെ സിയോഹര നഗരത്തിൽ 1900-ത്തിലാണ് (ഹിജ്റ വർഷം 1318) ഹിഫ്‌സുറഹ്‌മാൻ സിയോഹർവി ജനിക്കുന്നത്. ഭോപാൽ, ബിക്കാനീർ സംസ്ഥാനങ്ങളിൽ അസിസ്റ്റന്റ് എഞ്ചിനീയറായി പ്രവർത്തിച്ചുവന്ന ഹാജി ശംസുദ്ദീൻ ആയിരുന്നു പിതാവ്.
പ്രാഥമികവിദ്യാഭ്യാസം വീട്ടിൽ നിന്ന് നേടിയ ശേഷം മുറാദാബാദിലെ മദ്രസ ഷാഹി, സിയോഹരയിലെ മദ്രസ ഫൈസെ ആം എന്നിവിടങ്ങളിൽ പഠനം തുടർന്നു.
അബ്ദുൾ ഗഫൂർ സിയോഹാർവി, അഹമ്മദ് ചിശ്തി, സയ്യിദ് അഫ്താബ് അലി എന്നിവരുടെ കീഴിലായിരുന്നു ഇവിടങ്ങളിൽ അദ്ദേഹത്തിന്റെ പഠനങ്ങൾ. പിന്നീട് 1922-ൽ അദ്ദേഹം ദാറുൽ ഉലൂം ദേവ്ബന്ദിലേക്ക് മാറുകയും അൻവർ ഷാ കശ്മീരിയുടെ കീഴിൽ ഹദീഥിൽ ബിരുദം നേടുകയും ചെയ്തു.
ഗ്രന്ഥസൂചിക
വർഗ്ഗം:ഉത്തർപ്രദേശിൽ നിന്നുമുള്ള രാഷ്ട്രീയപ്രവർത്തകർ വർഗ്ഗം:ഇന്ത്യയിലെ സുന്നി-മുസ്ലിം പണ്ഡിതർ വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ വർഗ്ഗം:1962-ൽ മരിച്ചവർ വർഗ്ഗം:1900-ൽ ജനിച്ചവർ
സൂസൻ പോൾഗാർ
മത്സരരംഗത്ത്
1982 ൽ പന്ത്രണ്ട് വയസ്സുള്ളപ്പോഴാണ് സൂസൻ 16 വയസ്സിനു താഴെയുള്ള പെൺകുട്ടികൾക്കായുള്ള ചെസ്സ് മത്സരത്തിൽ ലോകജേതാവായത്. പിന്നീട് 1984 ൽ ലോകത്തെ ഉന്നത നിരയിലുള്ള കളിക്കാരിലൊരാളായി സൂസൻ മാറി. പുരുഷന്മാർക്കൊപ്പവും ചെസ്സ് മത്സരത്തിൽ പങ്കെടുത്തിരുന്ന സൂസൻ 1991 ൽ 2500 എലോ പോയന്റുകൾ നേടി ഗ്രാൻഡ്മാസ്റ്ററായി ഉയരുകയുണ്ടായി. 1996 മുതൽ 1999 വരെ ലോക വനിതാ ചെസ്സ് ചാമ്പ്യനുമയിരുന്നു സൂസൻ പോൾഗാർ.
ഞാങ്ങാട്ടിരി ഭഗവതി ക്ഷേത്രം
കേരളത്തിൽ പാലക്കാട് ജില്ലയിൽ പട്ടാമ്പി താലൂക്കിൽ തൃത്താല ഗ്രാമപഞ്ചായത്തിൽ ഞാങ്ങാട്ടിരി ദേശത്ത് ഭാരതപ്പുഴയുടെ കരയിൽ സ്ഥിതിചെയ്യുന്ന പ്രസിദ്ധമായ ഒരു ക്ഷേത്രമാണ് ഞാങ്ങാട്ടിരി ശ്രീഭഗവതിക്ഷേത്രം. മാതൃദേവതയായ ദുർഗ്ഗാദേവി മുഖ്യപ്രതിഷ്ഠയായ ഈ ക്ഷേത്രത്തിൽ ഉപദേവതകളായി ഗണപതി, സുബ്രഹ്മണ്യൻ, ശാസ്താവ് (രണ്ട് പ്രതിഷ്ഠകൾ), ഹനുമാൻ എന്നിവർക്കും പ്രതിഷ്ഠകളുണ്ട്. കേരളത്തിലെ പുരാതനമായ നൂറ്റെട്ട് ദുർഗ്ഗാലയങ്ങളിലൊന്നായ ഇവിടെ പ്രതിഷ്ഠ നടത്തിയത് പരശുരാമനാണെന്ന് വിശ്വസിയ്ക്കുന്നു. പടിഞ്ഞാറോട്ട് ദർശനം നൽകുന്ന ക്ഷേത്രങ്ങളിൽ കിഴക്കുഭാഗത്ത് പുഴ വരുന്ന അപൂർവ്വം ക്ഷേത്രങ്ങളിലൊന്നാണിത്. കാശിയിൽ ഗംഗാനദി ഒഴുകുന്നതുപോലെ ഇവിടെ ഭാരതപ്പുഴയും വടക്കോട്ടാണ് ഒഴുകുന്നത് എന്നത് സവിശേഷമായ ഒരു വസ്തുതയാണ്. തന്മൂലം, ഇവിടെ പ്രതിഷ്ഠയ്ക്ക് ശക്തികൂടുമെന്ന് വിശ്വസിയ്ക്കപ്പെടുന്നു. കുംഭമാസത്തിൽ രോഹിണി നാളിൽ കൊടികയറി എട്ടാം നാളിൽ ഉത്സവത്തോടെ സമാപിയ്ക്കുന്ന കൊടിയേറ്റുത്സവം, മീനമാസത്തിലെ കാർത്തിക നാളിലെ നിറമാല, കന്നിമാസത്തിലെ നവരാത്രി, വൃശ്ചികമാസത്തിലെ തൃക്കാർത്തിക എന്നിവയാണ് ക്ഷേത്രത്തിലെ പ്രധാന ആണ്ടുവിശേഷങ്ങൾ. മലബാർ ദേവസ്വം ബോർഡിന്റെ കീഴിലാണ് ഈ മഹാക്ഷേത്രം.
ഐതിഹ്യം
കേരളസ്രഷ്ടാവായ പരശുരാമൻ, ഒരിയ്ക്കൽ ഈ വഴിയിലൂടെ സന്ദർശനം നടത്തുകയായിരുന്നു. ആ സമയം, വടക്കോട്ടൊഴുകുന്ന ഭാരതപ്പുഴ കാണാനിടയായ അദ്ദേഹം, ഇവിടെ ശക്തമായ ദേവീസാന്നിദ്ധ്യമുള്ളതായി മനസ്സിലാക്കുകയും, തുടർന്ന് തപസ്സനുഷ്ഠിയ്ക്കുകയും ചെയ്തു.
തൃക്കാർത്തിക
വർഗ്ഗം:പാലക്കാട് ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ദേവീക്ഷേത്രങ്ങൾ വർഗ്ഗം:നൂറ്റെട്ട് ദുർഗ്ഗാക്ഷേത്രങ്ങൾ
ജോർജ്ജ് കാർലിൻ
ഹാസ്യകാരനും നടനും എഴുത്തുകാരനുംസാമൂഹ്യ വിമർശകനുമാണ്‌ ജോർജ്ജ് കാർലിൻ.രാഷ്ട്രീയം ഇംഗ്ലീഷ് ഭാഷ മനശാസ്ത്രം മതം തുടങ്ങിയ അനവധി വിഷയങ്ങളിൽ ഇദ്ദേഹത്തിന്റെ താമാശക്ക് വിധേയമായിട്ടുണ്ട് .2004 ഏപ്രിലിൽ പുറത്തിറങ്ങിയ കോമടി സെന്റ്രൽ ലിസ്റ്റിൽ അമേരിക്കൻ പ്രേക്ഷകരുടെ ഏറ്റവും മികച്ച ഹാസ്യകാരന്മാരിൽ ഇദ്ദേഹത്തിനു രണ്ടാം സ്ഥാനം ലഭിച്ചു .1977ൽ ഇദ്ദേഹത്തിന്റെ ആദ്യ 14 സ്റ്റാന്റ് അപ്പ് കോമഡികൾ HBO പ്രദർശിപ്പിച്ചു.1980ന്റെ അവസാനത്തോടെ അമേരിക്കൻ സമൂഹത്തിലെ സാമൂഹിക സാംസ്ക്കാരിക വിമർശനങ്ങളിലേക്ക് തിരിഞ്ഞു.അമേരിക്കയിലെ രാഷ്ട്രീയവും അദ്ദേഹത്തിന്റെ പ്രധാന വിമർശന മേഖലകളായി.മൂന്ന് പതിറ്റാണ്ട് The Tonight Show എന്ന പരമ്പരയുടെ അഭിനേതാവും അവതാരകനുമായിരുന്നു അദ്ദേഹം.1975ൽ saturday Night Live  എന്ന എപ്പിസോഡുമായി തുടങ്ങിയ പരുപാടി 2008ൽ അദ്ദേഹത്തിന്റെ മരണത്തിനു 4 മാസം മുൻപ് its Bad for Ya എന്ന എപ്പിസ്സോഡ് വരെ തുടർന്നു.മരണാന്തരം ഇദ്ദേഹത്തിനു മാർക്ക് ട്വയ്ൻ 2017ൽ ലഭിച്ചു.റോലിങ്ങ് സ്റ്റോൺ മാഗസിൻ എക്കാലത്തേയും മികച്ച 50 സ്റ്റാന്റ് അപ്പ് കൊമേഡിയന്മാരിൽ രണ്ടാം സ്ഥാനം നൽകി.
മാക് സോഫ്റ്റ് വെയറുകൾ
ആപ്പിൾ ഇൻകോർപ്പറേറ്റഡ് എന്ന കമ്പനിയുടെ സ്വന്തം ഓപ്പറേറ്റിങ്ങ് സിസ്റ്റം ആയ ഒ.എസ്. ടെൻ ആണ് മാക് സ്സോഫ്റ്റ് വെയർ വിഭാഗത്തിൽ പ്രധാനി. ആപ്പിൾ തന്നെ വികസിപ്പിച്ച് പുറത്തിറക്കുന്ന മാക്കിന്റോഷ് കംപ്യൂട്ടറുകൾക്ക് വേണ്ടി മാത്രം പ്രത്യേകം രൂപകല്പന ചെയ്ത വിവിധ സോഫ്റ്റ് വെയറുകളാണ് പൊതുവെ മാക് സോഫ്റ്റ് വെയറുകൾ എന്നറിയപ്പെടുന്നത്
പ്രശസ്ത മീഡിയാ പ്ലെയർ ആയ ക്യുക്ക് ടൈം (Quicktime)പ്ലെയർ, ഐപോഡുകൾക്കും അല്ലാതെയും ലഭ്യമാകുന്ന ഐട്യൂൺസ്, ബ്രൗസിങ്ങിനുപയോഗിക്കുന്ന സഫാരി തുടങ്ങിയവ മാക് ഓപ്പറേറ്റിങ്ങ് സിസ്റ്റത്തിൽ ഉൾപ്പെട്ടിട്ടുണ്ട്. ഇതു കൂടാതെ പ്രത്യേക ആവശ്യങ്ങൾ മുന്നിൽ കണ്ടുള്ള അപ്പർച്ചർ (ഫോട്ടോ എഡിറ്റിങ്ങിനു വേണ്ടി), ഫൈനൽ കട്ട് സ്റ്റുഡിയോ (ഓഡിയോ - വീഡിയോ എഡിറ്റിങ്ങ്, വിഷ്വൽ എഫക്റ്റ്സ്, ഡി വി ഡി ഓതറിങ്ങ് ഇവക്കു വേണ്ടി), ലോജിക് (സംഗീതസംവിധാനത്തിനുള്ളത്), ഷേക്ക് (വിഷ്വൽ എഫക്റ്റ്സ് ആവശ്യങ്ങൾക്കായി) തുടങ്ങിയവ ആപ്പിൾ തന്നെ പുറത്തിറക്കുന്ന മാക് സോഫ്റ്റ് വെയറുകൾ ആണ്.
ഇതു കൂടാതെ മറ്റ് സോഫ്റ്റ് വെയർ നിർമാതാക്കളും മാക് ഓപ്പറേറ്റിങ്ങ് സിസ്റ്റത്തിൽ ഉപയോഗിക്കാവുന്ന സോഫ്റ്റ് വെയറുകൾ പുറത്തിറക്കുന്നുണ്ട്.
വർഗ്ഗം:ആപ്പിൾ സോഫ്റ്റ്‌വെയർ വർഗ്ഗം:മാക് ഒ.എസ്
ജെസ്‌റ്റോർ
1995 ൽ സ്ഥാപിതമായ ഡിജിറ്റൽ ലൈബ്രറിയാണ് ജെസ്‌റ്റോർ.(ജേർണൽ സ്റ്റോറേജ് എന്നതിന്റെ ചുരുക്കം) അക്കാദമിക് ജേർണലുകളുടെ ഡിജിറ്റലൈസ് ചെയ്ത മുൻ ലക്കങ്ങളാണ് ഇതിന്റെ ഉള്ളടക്കം. ഇപ്പോൾ പുസ്തകങ്ങളും ഗവേഷണ പ്രബന്ധങ്ങളും അക്കാദമിക് ജേർണലുകളുടെ പുതിയ ലക്കങ്ങളും ഇവിടെ ലഭ്യമാണ്. 1665 മുതൽ പ്രസിദ്ധീകരിച്ച ആയിരത്തിലധികം ജേർണലുകളിലെ ഫുൾ ടെക്സ്റ്റ് തിരച്ചിൽ ,സൗകര്യം  ജെസ്‌റ്റോറിലുണ്ട്. 160 ലധികം രാജ്യങ്ങളിലെ 8000 ത്തിലധികം ഗവേഷണ സ്ഥാപനങ്ങൾ ജെസ്‌റ്റോറിലെ സൗകര്യങ്ങൾ ഉപയോഗപ്പെടുത്തുന്നുണ്ട്. ഉള്ളടക്കമുപയോഗിക്കുന്നതിന് വരിസംഖ്യ നൽകേണ്ടതുണ്ടെങ്കിലും പൊതു സഞ്ചയത്തിൽ വരുന്ന ഉള്ളടക്കം സൗജന്യമായി ലഭ്യമാണ്. 2012 ൽ, രജിസ്റ്റർ ചെയ്യുന്ന ഗവേഷകർക്കായി ഒരു സൗജന്യ പദ്ധതിയും ജെസ്‌റ്റോറിൽ നിലവിലുണ്ട്.
പുറം കണ്ണികൾ
വർഗ്ഗം:ഡിജിറ്റൽ ലൈബ്രറികൾ
ലേറ്റ് ബലിറാം കശ്യപ് മെമ്മോറിയൽ ഗവണ്മെന്റ് മെഡിക്കൽ കോളേജ്
ലേറ്റ് ബലിറാം കശ്യപ് മെമ്മോറിയൽ ഗവൺമെന്റ് മെഡിക്കൽ കോളേജ്, ഇന്ത്യയിലെ ഛത്തീസ്ഗഡിലെ ജഗദൽപൂരിലെ ധിമ്രാപാലിൽ സ്ഥിതി ചെയ്യുന്ന ഒരു സർക്കാർ മെഡിക്കൽ കോളേജാണ്. കോളേജ് പണ്ഡിറ്റ് ദീൻദയാൽ ഉപാധ്യായ മെമ്മോറിയൽ ഹെൽത്ത് ആൻഡ് ആയുഷ് യൂണിവേഴ്സിറ്റി ഓഫ് ഛത്തീസ്ഗഢ് യൂണിവേഴ്സിറ്റിയും ദേശീയ മെഡിക്കൽ കമ്മീഷനും അംഗീകരിച്ചതാണ്. ഇന്ത്യൻ രാഷ്ട്രീയക്കാരനായ ബലിറാം കശ്യപിന്റെ പേരിലാണ് ഇത് അറിയപ്പെടുന്നത്.
അവലംബം
വർഗ്ഗം:ഛത്തീസ്‌ഗഢിലെ മെഡിക്കൽ കോളേജുകൾ
അമേരിക്കൻ ഹസിൽ
ഒരു എഫ്.ബി.ഐ ദൗത്യത്തെ ആധാരമാക്കി 2013-ൽ പുറത്തിറങ്ങിയ ഒരു ഹോളിവുഡ് ചലച്ചിത്രമാണ് അമേരിക്കൻ ഹസ്ൽ. ഡേവിഡ് ഒ. റസ്സൽ, എറിക് വാറൻ സിംഗർ എന്നിവരുടെ തിരക്കഥയിൽ ഡേവിഡ് ഒ. റസ്സൽ സംവിധാനം ചെയ്ത ഈ ചിത്രത്തിൽ ക്രിസ്റ്റ്യൻ ബെയ്ൽ, ഏമി ആഡംസ്, ബ്രാഡ്‌ലി കൂപ്പർ, ജെന്നിഫർ ലോറൻസ് തുടങ്ങിയവർ പ്രധാനവേഷങ്ങളിലഭിനയിച്ചു.
2013 മാർച്ച് 8-ന് ചിത്രീകരണമാരംഭിച്ച അമേരിക്കൻ ഹസ്ൽ 2013 ഡിസംബർ 2-ന് തീയറ്ററുകളിലെത്തി. ബോക്സ് ഓഫീസ് വിജയവും നിരൂപകപ്രശംസയും ഒരു പോലെ നേടിയ ഈ ചിത്രം 3 ഗോൾഡൻ ഗ്ലോബ് പുരസ്ക്കാരങ്ങളും 10 ബാഫ്റ്റ പുരസ്ക്കാരങ്ങളും മികച്ച ചിത്രത്തിനുള്ള സ്ക്രീൻ ആക്റ്റേഴ്സ് ഗിൽഡ് പുരസ്ക്കാരവും നേടി. മികച്ച സഹനടിക്കുള്ളതടക്കം(ജെന്നിഫർ ലോറൻസ്) മൂന്ന് ബാഫ്റ്റ പുരസ്ക്കാരങ്ങളും ഈ ചിത്രത്തിന് ലഭിച്ചു. കൂടാതെ 10 അക്കാഡമി അവാർഡ് നാമനിർദ്ദേശങ്ങളും ഈ ചിത്രത്തിന് ലഭിച്ചു.
ഇതിവൃത്തം
വാക്ചാതുര്യം കൈമുതലായുള്ള ഒരു തട്ടിപ്പുകാരനാണ് ഇർവിങ്ങ് റോസൻഫീൽഡ് (ക്രിസ്റ്റ്യൻ ബെയ്ൽ). ‘ലേഡി എഡിത്ത് ഗ്രീൻസ്ലി’ എന്ന പേരിൽ ഒരു ബ്രിട്ടീഷ് പഭ്വിയായി അഭിനയിക്കുന്ന സിഡ്നി പ്രോസ്സർ (ഏമി ആഡംസ്) ആണ് റോസൻഫീൽഡിന്റെ കൂട്ടാളി. ഒരു ലോൺ തട്ടിപ്പ് ശ്രമത്തിനിടെ ഇരുവരും റിച്ചാർഡ് ഡിമാസോ(ബ്രാഡ്‌ലി കൂപ്പർ) എന്ന എഫ്.ബി.ഐ ഏജന്റിന്റെ പിടിയിലകപ്പെടുന്നു. ഇരുവരെയും  ഉപയോഗിച്ച് ന്യൂജഴ്സിയിലെ അഴിമതിക്കാരനായ മേയർ കാർമൈൻ പൊലീറ്റോയേയും അധോലോകനായകന്മാരെയും കുടുക്കുവാൻ ഡിമാസോ ഒരു വലിയ പദ്ധതി ആവിഷ്കരിക്കുന്നു. റോസൻഫീൽഡിന് ഗത്യന്തരമില്ലാതെ ഇതിനു കൂട്ടുനിൽക്കേണ്ടി വരുന്നു. മാഫിയ തലവൻ വിക്റ്റർ റ്റെലേജിയൊ(റോബർട്ട് ഡിനീറോ), റോസൻഫീൽഡിന്റെ ഭാര്യ റോസലിൻ തുടങ്ങിയവരുടെ കടന്നുവരവോടെ കാര്യങ്ങൾ സങ്കീർണ്ണമാകുന്നു. അതിരുകടന്ന ആത്മവിശ്വാസത്തോടെ തന്റെ മേലധികാരിയുടെ മുന്നറിയിപ്പുംമവഗണിച്ച് നീങ്ങിയ ഡിമാസോയുടെ കൈപ്പിടിയിലൊതുങ്ങാതെ സംഭവങ്ങൾ കുഴഞ്ഞുമറിയുന്നു.
നിർമ്മാണം
‘അമേരിക്കൻ ബുൾഷിറ്റ്’ എന്ന പേരിലാണ് എറിക് സിംഗർ ഇതിന്റെ തിരക്കഥ തയ്യാറാക്കിയത്. ആദ്യം സംവിധായകനായി പരിഗണിക്കപ്പെട്ടത് ബെൻ ആഫ്ലെക്ക് ആയിരുന്നു. ഒടുവിൽ ഡേവിഡ് ഒ. റസ്സൽ സംവിധായകനായി തീരുമാനിക്കപ്പെട്ടു. റസ്സൽ ഇതിലെ കഥാപാത്രങ്ങളെ അവരുടെ യഥാർത്ഥ ജീവിതത്തിലെ മാതൃകകളുടെ കാരിക്കേച്ചർ രൂപങ്ങളാക്കി തിരക്കഥ മാറ്റിയെഴുതുകയുണ്ടായി.
2013 മാർച്ച് 8-ന് ആരംഭിച്ച ചിത്രീകരണം 2013 മേയിൽ അവസാനിച്ചു. ബോസ്റ്റൺ, മസ്സാചുസെറ്റ്സ്, ന്യൂയോർക്ക് തുടങ്ങിയ സ്ഥലങ്ങളായിരുന്നു ചിത്രീകരണം. ബോസ്റ്റൺ സ്ഫോടനത്തെ തുടർന്ന് ചിത്രീകരണം നിർത്തി വയ്ക്കേണ്ടതായി വന്നിരുന്നു.
റിലീസ്
2013 ജൂലൈ 31-ന് ഡേവിഡ് ഒ. റസ്സൽ ഇതിന്റെ ടീസർ ട്രെയ്‌ലർ പ്രകാശനം ചെയ്തു. തീയട്രിക്കൽ ട്രെയ്‌ലർ പുറത്തിറങ്ങിയത് ഒക്റ്റോബർ 9-നാണ്. 2013 ഡിസംബർ 20-ന് അമേരിക്കയിൽ ഈ ചിത്രം രാജ്യവ്യാപകമായി റിലീസ് ചെയ്യപ്പെട്ടു.
പുറത്തേക്കുള്ള കണ്ണികൾ
വർഗ്ഗം:ഹോളിവുഡ് ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ
മുട്ടിച്ചിറ ലഹള
ബ്രിട്ടീഷ് ഭരണത്തിൻറെ ആദ്യകാലത്ത് മലബാറിലെ ഏറനാട്ടിൽ ബ്രിട്ടീഷ് പട്ടാളവും മാപ്പിളമാരും തമ്മിൽ നടന്ന സായുധ പോരാട്ടമാണ് മുട്ടിച്ചിറ ലഹള. ബ്രിട്ടീഷ് സാമ്രാജ്വത്വത്തിനും ജന്മി പ്രഭുക്കൾക്കുമെതിരെ ഒരു നൂറ്റാണ്ട് കാലത്തോളം മലബാറിൽ അരങ്ങേറിയ മാപ്പിള ലഹളകളിലെ ആദ്യ പോരാട്ടങ്ങളിൽ എണ്ണപ്പെടുന്നതാണ് മുട്ടിച്ചിറ പോരാട്ടം. മൂന്നിയൂർ യുദ്ധമെന്ന പേരിലും ഇത് വിശേഷിക്കപ്പെടുന്നു. ഈ കലാപത്തിൽ 11മാപ്പിളമാരും ഏതാനും ബ്രിട്ടീഷ് പട്ടാളക്കാരും ജന്മിയും സഹായിയും കൊല്ലപ്പെട്ടു.
പശ്ചാത്തലം
സാമൂതിരി നെടിയിരുപ്പ് രാജ്യ ഭാഗവും പിന്നീട് മൈസൂർ, ബ്രിട്ടീഷ് ഇന്ത്യ രാജ്യങ്ങളുടെ അധികാര പരിധിയിൽ വന്നതുമായ ഇന്നത്തെ മലപ്പുറം ജില്ലയിലെ മൂന്നിയൂർ പഞ്ചായത്തിൽ സ്ഥിതി ചെയ്യുന്ന മണ്ണൂർ, മൂന്നിയൂർ, മിട്ടിയറ എന്നൊക്കെ വിശേഷിപ്പിച്ചിരുന്ന മുട്ടിച്ചിറയിലാണ് ലഹളക്കാസ്പദമായ സംഭവ വികാസങ്ങൾ നടന്നത്. മലബാറിലെ പ്രശസ്ത ഇസ്‍ലാമിക ആത്മീയ നേതാവായിരുന്ന മമ്പുറം സയ്യിദ് അലവി തങ്ങൾ മുഖേന ഒട്ടേറെ അടിയാളമ്മാർ ഇസ്ലാമിലേക്ക് പരാവർത്തനം ചെയ്തു. ഇത്തരക്കാർക്കായി ഏറനാട്ടിലെ പലഭാഗങ്ങളിലും സൈതലവി പള്ളികൾ സ്ഥാപിച്ചു നൽകി. അത്തരത്തിൽ മാപ്പിളമാർക്ക് ആരാധന നടത്താനായി മുട്ടിച്ചിറയിൽ സൈതലവി നിർമ്മിച്ച പള്ളിയുമായാണ്  മുട്ടുചിറ വിപ്ലവത്തിൻറെ  നാരുകൾ ബന്ധപ്പെട്ടു കിടക്കുന്നത്
പരാവർത്തനം ചെയ്ത പെട്ട അധഃസ്ഥിതി വിഭാഗങ്ങളിൽ പെട്ടവർ ഈ പള്ളിയിൽ ആരാധനയ്ക്കായി എത്താറുണ്ടായിരുന്നത് പൊതു വഴിയിലൂടെയായിരുന്നു. മത പരിവർത്തനപ്പെട്ടെങ്കിലും ഇത്തരക്കാർ അയിത്താചാരങ്ങൾ പാലിക്കാതെ പൊതുവഴി ഉപയോഗിക്കുന്നതും ബഹുമാനമില്ലാതെ പെരുമാറുന്നതും ഉയർന്ന ശ്രേണിയിൽ  പെട്ടവർക്ക് രുചിച്ചില്ല. പള്ളിയിലേക്ക് പോകുന്ന ഇത്തരക്കാരെ ഉപദ്രവിക്കാനും അവരുടെ വസ്ത്രങ്ങളിൽ മുറുക്കി തുപ്പാനും ചിലർ തുനിയുകയും മാപ്പിളമാർ അത് ചോദ്യം ചെയ്യുകയും ചെയ്തതോടെയാണ് ലഹളയുടെ ആരംഭം കുറിക്കുന്നത്. വിവരങ്ങൾ അറിഞ്ഞ മമ്പുറം സൈതലവി പ്രശ്നത്തിൽ ഇടപെട്ട് മാപ്പിളമാരോട് ശാന്തത കൈവരിക്കാനാവിശ്യപ്പെട്ടു കുഴപ്പം  ഇല്ലാതാക്കി തീർത്തു. പ്രശ്നങ്ങൾ ഇല്ലാതായെങ്കിലും വൈരം ഇല്ലാതായിരുന്നില്ല. സ്ഥിതിഗതികൾ വിലയിരുത്താൻ  ബ്രിട്ടീഷ് അധികാരികൾ നടത്തിയ കൂടിക്കാഴ്ചയിൽ  സ്ഥലത്തെ  പ്രമുഖ ജന്മി അച്യുതൻ  പണിക്കർ പള്ളി തൻറെ ഭൂമിയിലാണെന്നും മുൻ അടിയാളന്മാരുടെ പൊതുവഴി  യാത്ര ഉപേക്ഷിക്കണം എന്നൊക്കെയുള്ള വിചിത്ര വാദങ്ങൾ ഉയർത്തിയെന്നും അതിനോട് മമത കാട്ടി സർക്കാർ  പള്ളി പൊളിക്കുവാനായി സൈന്യത്തെ അയക്കുന്നുണ്ടെന്നുമുള്ള അഭ്യൂഹം മാപ്പിളമാർക്കിടയിൽ വ്യാപകമായി പ്രചരിപ്പിക്കപ്പെട്ടു
ഇതോടെ മമ്പുറം സെയ്തലവിയെ പ്രദേശവാസികളായ മാപ്പിളമാർ സന്ദർശിച്ചു. ആക്രമണത്തിന് മുതിരാതെ സമാധാനം പാലിക്കണമെന്നും ഏതെങ്കിലും കാരണത്താൽ ബ്രിട്ടീഷ് സൈനികർ അക്രമത്തിനു മുതിർന്നാൽ അതേ നാണയത്തിൽ തിരിച്ചടിക്കാവുന്നതാണെന്നും  മാപ്പിളമാർക്ക്  നിർദ്ദേശം നൽകിയ  സൈതലവി   മന്ത്രിച്ച കടലാസ് ചുരുളുകൾ അടങ്ങിയ ഉറുക്കുകൾ നൽകി  അവരെ രക്തസാക്ഷികളാകാൻ ആശീർവദിച്ചു. മാപ്പിളമാർ പള്ളിക്ക് ഭജനമിരുന്നു കാത്തിരുന്നെങ്കിലും ദിവസങ്ങൾ കഴിഞ്ഞിട്ടും സൈന്യം വരാത്തതിനെ തുടർന്ന് പിരിഞ്ഞു പോയി.
മുട്ടിച്ചിറ മഖാം
പുണ്യപുരുഷന്മാരാക്കി ഉയർത്തി നേർച്ച പോലുള്ള ഓർമ്മനാളുകൾ  കൊണ്ടാടാൻ സാധ്യതയുണ്ടെന്ന നിഗമനങ്ങളെ തുടർന്ന് കൊല്ലപ്പെട്ട പതിനൊന്ന് മാപ്പിളമാരെയും സർക്കാർ വക ഭൂമിയിൽ അടക്കം ചെയ്തു കാവലേർപ്പെടുത്തി. കൊല്ലപ്പെട്ടവരെ വിശുദ്ധ പോരാളികളായി മമ്പുറം സൈതലവി വാഴ്ത്തി തുടർന്ന് സെയ്തലവിയുടെ ആശീർവാദത്തോടെ രണ്ടായിരത്തോളം ആയുധധാരികളായ മാപ്പിളമാർ  സൈന്യത്തെ തുരത്തി മൃതദേഹങ്ങൾ പുറത്തെടുത്ത്  മുട്ടിച്ചിറ പള്ളിയുടെ പടിഞ്ഞാറേ  അതിരിൽ ഖബറടക്കം ചെയ്ത് സ്മൃതിയിടം  പണിതു. ഇതാണ് മുട്ടിച്ചിറ മഖാം എന്നറിയപ്പെടുന്നത്. മാപ്പിളമാർക്ക് പുറമേ അടിയാള വിഭാഗങ്ങളും വീര പുരുഷന്മാരായാണ് ഇവരെ ദർശിച്ചിരുന്നത് മുന്നിയൂർ കളിയാട്ട മഹോത്സവം അരങ്ങേറുമ്പോൾ മുട്ടിച്ചിറ മഖാം  സന്ദർശനം നടത്തി കാണിക്ക സമർപ്പിക്കുന്നത് ഇവിടുത്തെ രക്ത സാക്ഷികൾ നേടിയ സ്വീകാര്യത വരച്ചു കാട്ടുന്നു
ആണ്ട് നേർച്ച
കൊല്ലപ്പെട്ട ശുഹദാക്കളുടെ ഓർമ്മനാളായി കൊണ്ടാടുന്ന ഉറൂസാണ് മുട്ടിച്ചിറ നേർച്ച. ഖുറാൻ, മോലിദ് പാരായണങ്ങൾ, രക്തസാക്ഷി പ്രകീർത്തനങ്ങൾ, സിക്റുകൾ, മത,ചരിത്ര പ്രഭാഷണം അന്നദാനം എന്നിവയാണ് നേർച്ചയിലെ അനുഷ്ടാനങ്ങൾ എല്ലാ അറബ് മാസവും ശവ്വാൽ ആറിനാണ് നേർച്ചക്ക് തുടക്കം കുറിക്കുക. . ശുഹദാക്കളുടെ നേർച്ച എന്ന പേരിലാണ് മുൻകാലങ്ങളിൽ   ഇത് അറിയപ്പെട്ടിരുന്നത്. മമ്പുറം തങ്ങളുടെ ആശീർവാദം നേടി മുട്ടിച്ചിറ നേർച്ചയും മോലിദ്ദും കൊണ്ടാടിയായിരുന്നു പിന്നീടുള്ള ലഹളകൾ പലതും അരങ്ങേറിയിരുന്നത്. തുടർന്ന് ബ്രിട്ടീഷ് സർക്കാർ നിയന്ത്രങ്ങൾ ഏർപ്പെടുത്തിയതോടെ ആദ്യകാലങ്ങളിൽ വലിയ രീതിയിൽ നടന്നിരുന്ന നേർച്ചയ്ക്ക്  മലബാർ കലാപാനന്തരം പൊലിമ കുറഞ്ഞു.
അവലംബങ്ങൾ
വർഗ്ഗം:ഇന്ത്യൻ സ്വാതന്ത്ര്യസമരം കേരളത്തിൽ വർഗ്ഗം:കേരളചരിത്രം
കോട്ടയം തീവണ്ടി നിലയം
കേരളത്തിലെ കോട്ടയത്ത് സ്ഥിതി ചെയ്യുന്ന തീവണ്ടി നിലയമാണ് കോട്ടയം തീവണ്ടി നിലയം. എറണാകുളം കൊല്ലം പാതയുടെ ഭാഗമായി 1956-ഇൽ തുറന്നു. 1956-ഇൽ എറണാകുളവുമായും, 1958-ഇൽ കൊല്ലവുമായും ബന്ധിപ്പിക്കപ്പെട്ടു. ശബരിമല, എരുമേലി, കുമരകം, വാഗമൺ, വൈക്കം, ഭരണങ്ങാനം, കാഞ്ഞിരപ്പള്ളി എന്നിവ അടുത്താണ്. കമ്പ്യൂട്ടർവത്കരിച്ച ടിക്കറ്റ് കൗണ്ടർ, കാൽനടക്കാർക്കുള്ള മേൽപ്പാലം, ഭക്ഷണശാലകൾ, ഏ. റ്റീ. എം. എന്നിവ ലഭ്യമാണ്.
വർഗ്ഗം:കോട്ടയം ജില്ലയിലെ തീവണ്ടിനിലയങ്ങൾ വർഗ്ഗം:തിരുവനന്തപുരം റെയിൽവേ ഡിവിഷൻ
മലാക്ക
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ്  മലാക്ക• തെക്കുംകര ഗ്രാമപഞ്ചായത്തിലാണ് ഈ ഗ്രാമം സ്ഥിതിചെയ്യുന്നത്• തലപ്പിള്ളി താലൂക്ക് വടക്കാഞ്ചേരി ആണ് തൊട്ടടുത്തുള്ള നഗരം.
= അവലംബം =
ഇന്ത്യൻ ശിക്ഷാനിയമം, വകുപ്പ് (124 എ)
രാജ്യദ്രോഹക്കുറ്റത്തിനു ശിക്ഷ നിർണ്ണയിക്കാനായി ഇന്ത്യൻ ശിക്ഷാ നിയമത്തിൽ നിഷ്കർഷിച്ചിട്ടുള്ള വകുപ്പാണ് 124 എ. പ്രസ്തുത വകുപ്പ് പ്രകാരം രാജ്യദ്രോഹത്തിന്റെ നിർവചനം ഇപ്രകാരമാണ്: എഴുതുകേയാ പറയുകയാ ചെയ്യുന്നതായ വാക്കുകളാലോ, ചിഹ്നങ്ങളാലോ, കാണപ്പെടാവുന്ന പ്രാതിനിധ്യം വഴിക്കോ അല്ലെങ്കിൽ മറ്റ്‌ ഏതെങ്കിലും വഴിക്കോ രാജ്യത്തിനെതിരെ വെറുപ്പോ വിദ്വേഷമോ വളർത്തുന്നത് രാജ്യദ്രോഹമാവും. നിയമം മൂലം സ്ഥാപിതമായ ഗവണ്മെന്റിനോടുള്ള "മമതക്കുറവും" ഈ വകുപ്പിന്റെ പരിധിയിൽ ഉൾപ്പെടും. രാജ്യദ്രോഹത്തിനുള്ള പരമാവധി ശിക്ഷ ജീവപര്യന്തം തടവും പിഴയും, പിഴ അടച്ചില്ലെങ്കിൽ 3 വർഷം കൂടി തടവുമാണ്.
നിയമത്തിന്റെ നാൾവഴി
1860 -ൽ രൂപീകരിച്ച ഇന്ത്യൻ ശിക്ഷാനിയമത്തിൽ ഈ വകുപ്പ് ഉൾപ്പെടുത്തിയിട്ടില്ലായിരുന്നു. 1837 -ൽ രാജ്യദ്രോഹക്കുറ്റം ഐ.പി.സിയിൽ ഉൾപെടുത്തണമെന്ന് നിർദ്ദേശം ഉണ്ടായിരുന്നെങ്കിലും അത് നടപ്പാക്കിയില്ല. തോമസ് മക്കാളെ പ്രഭുവാണ് ഈ വകുപ്പു ഉൾപ്പെടുത്താൻ നിർദ്ദേശം നൽകിയത്. പിന്നീട് 1870 -ൽ ഐ.പി.സി ഭേദഗതി നിയമത്തിൽ പ്രസ്തുത വകുപ്പ് ഉൾപ്പെടുത്തി. അതിനു ശേഷം 1898 -ൽ മറ്റൊരു ഭേദഗതി നിയമത്തിലൂടെ ഇപ്പോൾ നിലവിലുള്ള രൂപത്തിൽ 124 എ വകുപ്പ് രൂപീകരിക്കപ്പെട്ടു. ഈ നിയമത്തിന്റെ ആദ്യ രൂപത്തിൽ നിയമം മൂലം രൂപീകൃതമായ ഭരണകൂടത്തോടുള്ള "മമതക്കുറവാണ്" രാജ്യദ്രോഹമായി നിർവചിച്ചിരുന്നതെങ്കിൽ ഇപ്പോൾ നിലവിലുള്ളതിൽ ഭരണകൂടത്തിനെതിരെ വെറുപ്പോ വിദ്വേഷമോ ഉളവാക്കുന്ന പ്രവൃത്തികളും ശിക്ഷാർഹമായി.
ഭരണകൂടത്തോടുള്ള "മമതക്കുറവ്" എന്നതിൽ എല്ലാ തരത്തിലുള്ള ശത്രുതയും ഉൾപ്പെടും.രാജ്യദ്രോഹക്കുറ്റം കൃത്യമായി നിർവചിക്കപ്പെടാനാകാത്ത ഒന്നായതുകൊണ്ട്, ഭരണകൂടത്തിന്റെ നയങ്ങളെ വിമർശിക്കുന്നവരെ വരെ ഈ കുറ്റം ചുമത്തി അറസ്റ്റ് ചെയ്യാം. ഈ ആശയക്കുഴപ്പം നമ്മുടെ നീതിന്യായ വ്യവസ്ഥയിലെ ഒരു കീറാമുട്ടിയായി ഇപ്പോഴും നിലനിൽക്കുന്നു.
ഇന്ത്യയുടെ ആദ്യ പ്രധാനമന്ത്രിയായിരുന്ന ജവഹർലാൽ നെഹ്രുവും ഈ നിയമത്തിനെതിരായിരുന്നു. ലോകസഭയിലെ തന്റെ ആദ്യത്തെ ഭരണഘടനാ ഭേദഗതി ബില്ലിനെപ്പറ്റി സംസാരിക്കവേ, "ഈ നിയമം എത്രയും പെട്ടെന്ന് ഒഴിവാക്കുന്നുവോ അത്രയും നല്ലത്", എന്നാണദ്ദേഹം പറഞ്ഞത്‌. ഈ വകുപ്പ് നിന്ദ്യവും, പ്രായോഗികവും ചരിത്രപരവുമായ കാരണങ്ങളാൽ, ഈ വകുപ്പു നമ്മുടെ ഭരണഘടനയിൽ തുടരാൻ പാടില്ല എന്നും അദ്ദേഹം പറഞ്ഞു.
അഭിപ്രായ സ്വാതന്ത്ര്യം അനുവദിക്കുന്ന ഭരണഘടനയുടെ 19(1) എ വകുപ്പിലും അതിനു പരിമിതികൾ നിശ്ചയിക്കുന്ന 19(2) വകുപ്പിലും 124 എ ഉൾപ്പെടുത്താൻ ശ്രമങ്ങൾ നടന്നെങ്കിലും അവയെല്ലാം ചെറുത്ത് തോൽപ്പിക്കപ്പെട്ടു. "പൌരന്റെ സ്വാതന്ത്ര്യം അടിച്ചമര്താനായി രൂപീകരിച്ച വകുപ്പ് "എന്നാണു ഗാന്ധിജി ഈ വകുപ്പിനെക്കുറിച്ച് പറഞ്ഞത്.
പ്രധാന കേസുകൾ
ബ്രിട്ടീഷ് ഭരണകാലത്ത് സ്വാതന്ത്ര്യ സമര സേനാനികളെ തഴയാൻ അവർ രൂപീകരിച്ച ഈ വകുപ്പിന് ഇന്ന് നിയമസാധുത ഉണ്ടോ എന്നാ വിഷയത്തിൽ ചർച്ചകൾ നടന്നു വരികയാണ്.
മമത മെഡിക്കൽ കോളേജ്
തെലങ്കാനയിലെ ഖമ്മം ജില്ലയിലെ ഖമ്മം നഗരത്തിന്റെ ഹൃദയഭാഗത്തുള്ള മമത ജനറൽ ഹോസ്പിറ്റലിൽ സ്ഥിതിചെയ്യുന്ന ഒരു സ്വകാര്യ മെഡിക്കൽ കോളേജാണ് മമത മെഡിക്കൽ കോളേജ്. ഇത് തെലങ്കാനയിലെ കലോജി നാരായണ റാവു യൂണിവേഴ്സിറ്റി ഓഫ് ഹെൽത്ത് സയൻസസുമായി അഫിലിയേറ്റ് ചെയ്തിരിക്കുന്നു.
സ്ഥാനം
ഖമ്മം ജില്ലയിലെ ഖമ്മം പട്ടണത്തിലെ റോട്ടറി നഗർ പ്രദേശത്താണ് മമത മെഡിക്കൽ കോളേജ് സ്ഥിതിചെയ്യുന്നത്.
കുടമാളൂർ ജനാർദ്ദനൻ
പ്രശസ്തനായ പുല്ലാങ്കുഴൽ വിദഗ്ദ്ധനാണ് കുടമാളൂർ ജനാർദ്ദനൻ (ജനനം ജൂലൈ 21 1969). ജി കൃഷ്ണ അയ്യരുടെ മകനായി കേരളത്തിലായിരുന്നു ജനനം. പിതാവിൽ നിന്നും സംഗീതത്തിന്റെ ബാലപാഠങ്ങൾ പഠിച്ച ഇദ്ദേഹം പിന്നീട് പുല്ലാങ്കുഴൽ സംഗീതത്തിൽ ആകൃഷ്ടനായി. നിരവധി പുരസ്കാരങ്ങൾ നേടിയ ഇദ്ദേഹം ലോകത്ത് അങ്ങോളമിങ്ങോളമായി ആയിരക്കണക്കിന് വേദികളിൽ പരിപാടികൾ അവതരിപ്പിച്ചിട്ടുണ്ട്.
അവലംബം
വർഗ്ഗം:ഇന്ത്യൻ പുല്ലാങ്കുഴൽ വാദകർ വർഗ്ഗം:1969-ൽ ജനിച്ചവർ വർഗ്ഗം:ജൂലൈ 21-ന് ജനിച്ചവർ വർഗ്ഗം:വാദ്യകലാകാരന്മാർ
റുമേഷ് രത്നായകെ
1964 ജനുവരി രണ്ടിന് കൊളംബോയിലാണ് രത്നായകെ ജനിച്ചത്. കരിയറിൽ പലപ്പോഴും അദ്ദേഹത്തെ പരുക്ക് പിന്തുടർന്നിട്ടുണ്ട്. പുതിയ പന്തിൽ സ്വിംഗ് ചെയ്യാനും ഗണ്യമായ വേഗതയും ബൗൺസും സൃഷ്ടിക്കാനും കഴിവുള്ള ഒരു വലം കൈയ്യൻ ഫാസ്റ്റ് ബൗളറായിരുന്നു അദ്ദേഹം. ടെസ്റ്റ് മത്സരങ്ങളിലെ മികച്ച ഒരു ഹാർഡ്-ഹിറ്റിംഗ് ലോവർ ഓർഡർ ബാറ്റ്സ്മാനായിരുന്നു അദ്ദേഹം, പാക്കിസ്ഥാനും ഇംഗ്ലണ്ടിനുമെതിരായ അദ്ദേഹത്തിന്റെ ടെസ്റ്റ് അർദ്ധശതകങ്ങൾ ഇത് ശരിവയ്ക്കുന്നു.
അന്താരാഷ്ട്ര കരിയർ
1983 മാർച്ച് 4ന് ക്രൈസ്റ്റ്ചർച്ചിൽ ന്യൂസിലാൻഡിനെതിരായ ഒന്നാം ടെസ്റ്റായിരുന്നു രത്നായകെയുടെ കന്നി ടെസ്റ്റ് മത്സരം. 31 ഓവറുകൾ ബൗൾ ചെയ്ത അദ്ദേഹം എട്ട് മെയ്ഡനുകളുൾപ്പടെ 125 റൺസ് വഴങ്ങി രണ്ട് വിക്കറ്റുകൾ വീഴ്ത്തി. പത്താമനായി ബാറ്റിംഗിനിറങ്ങിയ അദ്ദേഹം ഒന്നാം ഇന്നിംഗ്സിൽ ഒരു റണ്ണും രണ്ടാം ഇന്നിംഗ്സിൽ റൺസൊന്നും എടുക്കാതെയും പുറത്തായി. ഈ മത്സരത്തിൽ ലങ്ക ഇന്നിംഗ്സിനും 25 റൺസുകൾക്കും പരാജയപ്പെട്ടു. രത്നായകെയുടെ ഏറ്റവും മികച്ച പ്രകടനങ്ങളിലൊന്ന് 1985/86-ൽ ഇന്ത്യയ്‌ക്കെതിരായ പരമ്പരയിലായിരുന്നു, ടെസ്റ്റ് പരമ്പരയിൽ 20 വിക്കറ്റുകൾ വീഴ്ത്തിയ അദ്ദേഹം പര്യടനത്തിൽ മൊത്തം 25 വിക്കറ്റുകൾ വീഴ്ത്തി. രണ്ടാം ടെസ്റ്റിൽ 9 വിക്കറ്റുകൾ വീഴ്ത്തിയ അദ്ദേഹം ശ്രീലങ്കയ്ക്ക് അപൂർവ ടെസ്റ്റ് വിജയവും കന്നി പരമ്പര വിജയവും നേടിക്കൊടുത്തു. 1990/91 ൽ ഹൊബാർട്ടിൽ ഓസ്‌ട്രേലിയയ്‌ക്കെതിരെ 66/6ഉം ലോർഡ്‌സിൽ ഇംഗ്ലണ്ടിനെതിരെ 69/5ഉം അദ്ദേഹത്തിന്റെ മികച്ച പ്രകടങ്ങളാണ്. പാകിസ്താനെതിരെ 1992 ജനുവരി രണ്ടിനു നടന്ന മൂന്നാം ടെസ്റ്റാണ് അദ്ദേഹത്തിന്റെ ഒടുവിലത്തെ ടെസ്റ്റ് മത്സരം, ഈ മത്സരത്തിൽ ആകെ ഒരു വിക്കറ്റും ഒൻപതു റൺസുമായിരുന്നു അദ്ദേഹത്തിന്റെ സംഭാവന. ഈ കളിയിൽ പാകിസ്താന്റെ വിജയം മൂന്ന് വിക്കറ്റുകൾക്കായിരുന്നു. ടെസ്റ്റിൽ അഞ്ച് തവണ ഇദ്ദേഹം ഒരിന്നിംഗ്സിൽ അഞ്ച് വിക്കറ്റ് നേട്ടം കൈവരിച്ചിട്ടുണ്ട്.
1982 സെപ്റ്റംബർ 26ന് ഇന്ത്യക്കെതിരായ മൂന്നാം ഏകദിനത്തിലാണ് രത്നായകെ അന്താരാഷ്ട്ര ക്രിക്കറ്റിൽ അരങ്ങേറ്റം കുറിച്ചത്. 1983ലേയും, 1987ലേയും ഏകദിന ലോകകപ്പുകളിലെ ശ്രീലങ്കൻ ടീമുകളിൽ ഇദ്ദേഹം അംഗമായിരുന്നു. 1990 ഡിസംബർ 20ന് ഷാർജയിൽ പാകിസ്താനെതിരെ ഒൻപത് ഓവറിൽ 32 റൺസ് വഴങ്ങി അഞ്ച് വിക്കറ്റുകൾ വീഴ്ത്തിയതാണ് അദ്ദേഹത്തിന്റെ ഏകദിന കരിയറിലെ ഏറ്റവും മികച്ച പ്രകടനം. ഈ മത്സരത്തിലെ കളിയിലെ താരവും രത്നായകെ ആയിരുന്നു.
വിരമിച്ച ശേഷം
2001 ജൂലൈയിൽ രത്നായകെ ശ്രീലങ്കൻ ദേശീയ ക്രിക്കറ്റ് ടീമിന്റെ അഡ്മിനിസ്ട്രേറ്റീവ് ടീം മാനേജരായി. 2003 ൽ ഏഷ്യൻ ക്രിക്കറ്റ് കൗൺസിലിന്റെ ഡവലപ്മെൻറ് ഓഫീസറായിരുന്നു രത്‌നായക ഏഷ്യൻ ഡ്രീം ടീമിന്റെ പരിശീലകനും സെലക്ടറുമായിരുന്നു അദ്ദേഹം. . 2007 മെയ് മാസത്തിൽ ശ്രീലങ്കൻ ദേശീയ ക്രിക്കറ്റ് ടീമിന്റെ സഹ പരിശീലക സ്ഥാനം ഇദ്ദേഹത്തിന് വാഗ്ദാനം ചെയ്യപ്പെട്ടു, പിന്നീട് 2007 ജൂണിൽ അദ്ദേഹം അത് നിരസിച്ചു. 2011 ഓഗസ്റ്റിൽ ശ്രീലങ്കൻ ദേശീയ ടീമിന്റെ മുഖ്യ പരിശീലകനായിരുന്നു അദ്ദേഹം. 2017 ഓഗസ്റ്റ് 8 ന് ചമ്പക രാമനായക രാജിവച്ചപ്പോൾ രത്‌നായകയെ ദേശീയ ടീമിന്റെ ഫാസ്റ്റ് ബൗളിംഗ് പരിശീലകനായി നിയമിച്ചു.
പുറത്തേക്കുള്ള കണ്ണികൾ
വർഗ്ഗം:ശ്രീലങ്കൻ ക്രിക്കറ്റ് കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1964-ൽ ജനിച്ചവർ വർഗ്ഗം:ജനുവരി 20-ന് ജനിച്ചവർ
ഗ്നുഖാത്ത
ലഘുചിത്രം|ഗ്നുഖാത്ത ലോഗോ സ്വതന്ത്ര അക്കൊണ്ടിങ്ങ് സോഫ്റ്റ്‌വെയറാണ് ഗ്നുഖാത്ത. മുംബൈ ഐ.ഐ.ടിയിലെ സാങ്കേതിക വിദഗ്ദരാണ് ഇത് വികസിപ്പിച്ചത്. ഡബിൾ എൻട്രി ബുക്ക് കീപ്പിംഗ് സിസ്റ്റത്തെ അടിസ്ഥാനപ്പെടുത്തിയാണ് ഇതിന്റെ ക്രമീകരണങ്ങൾ.
പുറം കണ്ണികൾ
വർഗ്ഗം:സ്വതന്ത്ര സോഫ്റ്റ്‌വെയർ
കെരാമ ഷൊതോ ദേശീയോദ്യാനം
ജപ്പാനിലെ. ഒകിനാവ പ്രവിശ്യയിൽ സ്ഥിതിചെയ്യുന്ന ഒരു ദേശീയോദ്യാനമാണ് കെരാമ ഷൊതോ ദേശീയോദ്യാനം (ഇംഗ്ലീഷ്:Kerama Shotō National Park; ജാപ്പനീസ്: 慶良間諸島国立公園). 2014-ൽ സ്ഥാപിതമായ ഈ ഉദ്യാനം, കെരാമ ദ്വീപിലും പരിസരപ്രദേശങ്ങളിലുമായി വ്യാപിച്ചിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:ജപ്പാനിലെ ദേശീയോദ്യാനങ്ങൾ
കപ്പമരം
പശ്ചിമഘട്ടതദ്ദേശവാസിയായ ഒരു വൃക്ഷമാണ് കപ്പമരം അഥവാ എട്ടിലമരം. . 15 മീറ്റർ വരെ ഉയരം വയ്ക്കുന്ന ഈ മരം 900 മീറ്ററിനും 2300 മീറ്ററിനും ഇടയിലുള്ള നനവാർന്ന നിത്യഹരിതവനങ്ങളിൽ കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ഒ.കെ. ജോണി
ലഘുചിത്രം
മാദ്ധ്യമപ്രവർത്തകനും എഴുത്തുകാരനും ഡോക്യുമെന്ററി സംവിധായകനും ചലച്ചിത്ര നിരൂപകനുമെന്ന നിലയിൽ ശ്രദ്ധേയനായ ഒ.കെ. ജോണി ( 1957- ) വയനാട് സ്വദേശിയാണ്. മികച്ച ഡോക്യുമെന്ററി സിനിമയ്ക്കുള്ള രാഷ്ട്രപതിയുടെ ദേശീയ പുരസ്‌കാരം രണ്ട് തവണ ലഭിച്ച ഒ.കെ. ജോണി ഡോക്യുമെന്ററിക്കുള്ള കേരള സംസ്ഥാന അവാർഡിനും അർഹമായിട്ടുണ്ട്. എട്ട് പുസ്തകങ്ങൾ പ്രസിദ്ധീകരിച്ചു. കേരള സംസ്ഥാന സർക്കാരിന്റെ മികച്ച സിനിമാപ്പുസ്തകത്തിനുള്ള പ്രത്യേക പുരസ്‌കാരവും യാത്രാവിവരണത്തിനുള്ള കേരള സാഹിത്യ അക്കാദമി അവാർഡും നേടിയ ഒ.കെ. ജോണി അറിയപ്പെടുന്ന പംക്തികാരനുമാണ്.
ജീവിതരേഖ
1957 ആഗസ്റ്റ് 22 ന് വയനാട്ടിൽ ജനിച്ചു. സുൽത്താൻ ബത്തേരി, പയ്യന്നൂർ, മൈസൂർ എന്നിവിടങ്ങളിൽ വിദ്യാഭ്യാസം. 2002 മുതൽ ദക്ഷിണേന്ത്യൻ ചരിത്രത്തിൽ സ്വതന്ത്രമായി ഗവേഷണം നടത്തുന്നു. പത്ര പ്രവർത്തകനായിരുന്നു. സംസ്ഥാന - ദേശീയ പുരസ്കാരങ്ങൾക്കർഹമായവ ഉൽപ്പടെ ഒമ്പത്‌  ഡോക്യുമെന്ററികൾ സംവിധാനം ചെയ്തിട്ടുണ്ട്. ആദ്യചിത്രമായ ‘ദ ട്രാപ്‌ഡ്‌’ ഏറ്റവും മികച്ച നരവംശശാസ്‌ത്രചിത്രത്തിനുളള രാഷ്‌ട്രപതിയുടെ ബഹുമതിക്കർഹമായി. രണ്ടാമത്തെ ചിത്രം ‘സൈലന്റ്‌ സ്‌ക്രീംസ്‌ഃ എ വില്ലേജ്‌ ക്രോണിക്കിൾ’ സാമൂഹികപ്രശ്‌നങ്ങൾ അവതരിപ്പിക്കുന്ന ഏറ്റവും മികച്ച ചിത്രത്തിനുളള 1997-ലെ രാഷ്‌ട്രപതിയുടെ അവാർഡും, മികച്ച ഡോക്യുമെന്റി സിനിമയ്‌ക്കുളള കേരള സംസ്‌ഥാന അവാർഡും നേടി. ദൂരദർശന്റെ ദേശീയ ശൃംഖലയ്ക്കുവേണ്ടി പബ്ലിക് സർവീസ് ബ്രോഡ്കാസ്റ്റിങ്ങ് ട്രസ്റ്റ് (PSBT) നിർമ്മിച്ച ‘പോർട്രേറ്റ്‌ ഓഫ്‌ സി.കെ.ജാനു’ എന്നൊരു ജീവചരിത്ര ഡോക്യുമെന്റിയും, കൈരളി ടിവിയ്‌ക്കുവേണ്ടി ‘അയൽക്കാഴ്‌ചകൾ’ എന്നൊരു ട്രാവൽ ഡോക്യുമെന്ററി പരമ്പരയും സംവിധാനം ചെയ്‌തു. കേരള സംസ്‌ഥാന ചലച്ചിത്ര അവാർഡു കമ്മിറ്റിയിലും ദേശീയ ചലച്ചിത്ര അവാർഡുനിർണയ ജൂറിയിലും അംഗമായിരുന്നു. കേരള കൗമുദിയിലും പ്രസ് ട്രസ്റ്റ് ഓഫ് ഇന്ത്യയിലും (പി.ടി.ഐ) റിപ്പോർട്ടറായി പത്രപ്രവർത്തനം ആരംഭിച്ചു. ബംഗളൂരിൽനിന്ന് പ്രസിദ്ധീകരിച്ചിരുന്ന മലയാളത്തിലെ ആദ്യത്തെ കാർഷിക-പരിസ്ഥിതി മാസികയുടെ (കാർഷികരംഗം) എഡിറ്ററായിരുന്നു. പിന്നീട് മാതൃഭൂമി ബുക്‌സിന്റെ എഡിറ്റോറിയൽ മേധാവിയായി. ദക്ഷിണേന്ത്യയുടെ ജൈന-ബുദ്ധ സംസ്‌കാരത്തെക്കുറിച്ചുള്ള ഗവേഷണത്തിലാണിപ്പോൾ.
അവലംബം
<references group="navamalayali.com › author › okjohnie ഒ.കെ. ജോണി - navamalayali" responsive="" />
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ https://english.mathrubhumi.com/mbifl2020/speakers/o-k-johnnyok-johnny-mbifl-2020-1.4448071
മേലഡൂർ
തൃശ്ശൂർ ജില്ലയിൽ അന്നമനടയ്ക്ക് സമീപമുള്ള ഒരു ഗ്രാമമാണ് മേലഡൂർ.അന്നമനട, മാള, കുഴൂർ, കുഴൂർ, എരവത്തൂർ, കൊച്ചുകടവ്, വെണ്ണൂർ എന്നിവ സമീപം പ്രദേശങ്ങളാണ്
അവനി ഇൻസ്റ്റിറ്റ്യൂട്ട് ഓഫ് ഡിസൈൻ
അവനി ഇൻസ്റ്റിറ്റ്യൂട്ട് ഓഫ് ഡിസൈൻ (Avani Institute of Design), കോഴിക്കോട്ടിലെ ഒരു ഡിസൈൻ കോളേജാണ്. 2015-നാണ് ഇത് പ്രവർത്തനമാരംഭിച്ചത്. കോഴിക്കോട്ടിലെ താമരശ്ശേരിയിലാണ് ഈ കോളേജ് സ്ഥാപിച്ചിരിക്കുന്നത്.
ആർക്കിടെക്റ്റ് ടോണി ജോസഫ് കൈനടിയാണ് കോളേജിന്റെ ഇപ്പോഴത്തെ സ്ഥാപകനും ഡയറക്ടറും.
കോഴ്സുകൾ
നിലവിൽ, കോളേജിൽ ബാച്ചിലേഴ്സ് ഓഫ് ആർക്കിടെക്ചർ (BArch) മാത്രമാണ് നൽകുന്നത്. എന്നാലും, കൂടുതൽ വിപുലീകരിക്കാൻ കോളേജ് ആഗ്രഹം പ്രകടിപ്പിച്ചിട്ടുണ്ട്.
പ്രവേശനം
കോളേജിലേയ്കുള്ള പ്രവേശനം ഈ പ്രവേശന പരീക്ഷകളുടെ അടിസ്ഥാനത്തിലാണ്.
യോഗ്യതാ മാനദണ്ഡം
ഉദ്യോഗാർത്ഥി ഹയർ സെക്കൻഡറി സ്കൂൾ പാസായിരിക്കണം കൂടാതെ ഫിസിക്സ്, കെമിസ്ട്രി, മാത്തമാറ്റിക്സ് എന്നിവയിൽ കുറഞ്ഞത് 50%, മൊത്തത്തിൽ കുറഞ്ഞത് 50%, ഗണിതത്തിൽ മാത്രം കുറഞ്ഞത് 50% എന്നിവ നേടിയിരിക്കണം.
ഉദ്യോഗാർത്ഥികൾ ഇപ്പോഴും ഹയർസെക്കൻഡറി സ്‌കൂളിൽ പഠിക്കുന്നുണ്ടെങ്കിൽ, പരീക്ഷാഫലം പ്രഖ്യാപിച്ചുകഴിഞ്ഞാൽ അവർ മുകളിൽ പറഞ്ഞിരിക്കുന്ന മാനദണ്ഡങ്ങൾ നേടിയിട്ടുണ്ടോ എന്നതിന് വ്യവസ്ഥാപിതമാണ് യോഗ്യത.
ട്യൂഷൻ ഫീസ്
കേരളത്തിലെ ഫീസ് റെഗുലേറ്ററി അതോറിറ്റി പ്രഖ്യാപിച്ച തുകയുടെ അടിസ്ഥാനത്തിൽ ഓരോ വർഷവും ട്യൂഷൻ ഫീസ് വ്യത്യാസപ്പെടാം.
സ്കോളർഷിപ്പുകൾ
അക്കാദമിക് നേട്ടങ്ങളെ അടിസ്ഥാനമാക്കി ഉദ്യോഗാർത്ഥികൾക്ക് ഭാഗികമായോ പൂർണ്ണമായോ സ്കോളർഷിപ്പ് ലഭിക്കുന്നത് സാധ്യമാണ്. മിനിമം ആവശ്യകതകളും നിർദ്ദേശങ്ങളും ഓരോ വർഷവും പുറത്തിറങ്ങുന്നു, മറ്റ് ഘടകങ്ങളെ ആശ്രയിച്ച് ഇത് മാറിയേക്കാം.
ലാലി പി.എം.
സാമൂഹ്യ പ്രവർത്തകയും എഴുത്തുകാരിയും മലയാള സിനിമ നടിയും ആണ്   ലാലി പി എം. പ്രശസ്ത സിനിമ താരം അനാർക്കലി മരിക്കാർ, സിനിമ രംഗത്ത് തന്നെ പ്രവർത്തിക്കുന്ന ലക്ഷ്മി മരിക്കാർ എന്നിവരുടെ അമ്മയാണ് .മകളുടെ സുഹൃത്ത് അസിസ്റ്റന്റ് ഡയറക്ടർ ആയി പ്രവർത്തിച്ച  കുമ്പളങ്ങി നൈറ്റ്സിലൂടെയാണ്  യാദൃശ്ചികമായി സിനിമാരംഗത്തേക്ക് എത്തുന്നത്.
=ജീവിത രേഖ= മുഹമ്മദ് ഇസ്മായീൽ ലബ്ബയുടെയും റംലാബീവിയുടെയും മകളായി കോട്ടയം ജില്ലയിലെ മുണ്ടക്കയത്തു ജനിച്ചു .യേന്തയാർ  ജെ ജെ മർഫി സ്കൂളിലാണ് പഠനം പൂർത്തിയാക്കിയത് .പ്രശസ്‌ത ഫാഷൻ, സിനിമാ ഫൊട്ടോഗ്രാഫറുമായ നിയാസ് മരിക്കാർ ആയിരുന്നു ഭർത്താവ്. ഇപ്പോൾ വിവാഹ മോചിതയാണ്,.
അവലംബം
വർഗ്ഗം:മലയാളചലച്ചിത്രനടിമാർ വർഗ്ഗം:ജീവിച്ചിരിക്കുന്ന പ്രമുഖർ
ലു ഡോങ്
ചൈനീസ് പാരാലിമ്പിക്സ് നീന്തൽതാരമാണ് ഡോങ് ലു. 2012-ലെ സമ്മർ പാരാലിമ്പിക്‌സിൽ അവർ സ്വർണ്ണവും വെള്ളി മെഡലും 2016-ലെ ഗെയിമുകളിൽ വെള്ളി മെഡലും നേടി. 50 മീറ്റർ ബട്ടർഫ്ലൈയിൽ അവർ 38.28 സെക്കൻഡ് എടുത്തു.
നീന്തൽ ജീവിതം
വനിതകളുടെ 100 മീറ്റർ ബാക്ക്‌സ്‌ട്രോക്ക് എസ് 6 ൽ ലണ്ടനിൽ നടന്ന 2012-ലെ പാരാലിമ്പിക്‌സിൽ ഡോങ് ലു സ്വർണവും വനിതകളുടെ 50 മീറ്റർ ബട്ടർഫ്ലൈ എസ് 6 ൽ വെള്ളിയും നേടി.
2016-ലെ റിയോ ഡി ജനീറോ പാരാലിമ്പിക്‌സിൽ വനിതകളുടെ 100 മീറ്റർ ബാക്ക്‌സ്‌ട്രോക്ക് എസ് 6 ൽ വെള്ളി നേടി.
അവലംബം
വർഗ്ഗം:ചൈനയുടെ പാരാലിമ്പിക് സ്വർണ്ണമെഡൽ ജേതാക്കൾ വർഗ്ഗം:2012-ലെ സമ്മർ പാരാലിമ്പിക്‌സിലെ നീന്തൽ താരങ്ങൾ
റോസ് മേരി പാർ
റോസ് മേരി പാർ സ്കോട്ട്ലൻഡിലെ ചീഫ് ഫാർമസ്യൂട്ടിക്കൽ ഓഫീസറാണ്. അവർ സ്കോട്ടിഷ് സ്കൂൾ ഓഫ് ഫാർമസിയിലെ ഓണററി പ്രൊഫസറും ആണ്.
ആദ്യകാലജീവിതം
പാർ സ്ട്രാത്ത്ക്ലൈഡ് സർവകലാശാലയിൽ നിന്ന് അവർ ഫാർമസി ബിരുദത്തിൽ ബിഎസ്‌സി (ഓണേഴ്‌സ്) ബിരുദം നേടി, തുടർന്ന് അവർ എംഎസ്‌സി ബിരുദവും നേടി. തുടർന്ന് അവൾ ഗ്ലാസ്ഗോ സർവകലാശാലയിൽ വിദ്യാഭ്യാസത്തിൽ ഡോക്ടറേറ്റ് പൂർത്തിയാക്കി.
കരിയർ
അവൾ 1982-ൽ രജിസ്ട്രേഷൻ നേടുകയും ലനാർക്ക്ഷയർ ഹെൽത്ത് ബോർഡിൽ ഹോസ്പിറ്റൽ ഫാർമസിസ്റ്റായി ജോലി ചെയ്യുവാൻ ആരംഭിക്കുകയും ചെയ്തു.
2004-ൽ, അബർഡീനിലെ റോബർട്ട് ഗോർഡൻ സർവകലാശാലയിൽ ഓണററി റീഡറായി പാർ നിയമിതനായി. അവർ ഗ്ലാസ്‌ഗോയിലെ സ്ട്രാത്ത്ക്ലൈഡ് സർവകലാശാലയിലെ വിസിറ്റിംഗ് പ്രൊഫസറാണ്.
പ്രൊഫസർ ബിൽ സ്കോട്ട് 2015 വിരമിച്ചതിനെ തുടർന്ന് 2015 ഏപ്രിലിൽ, സ്കോട്ട്ലൻഡിലെ ചീഫ് ഫാർമസ്യൂട്ടിക്കൽ ഓഫീസറായി പാർ നിയമിതനായി.
റഫറൻസുകൾ
വർഗ്ഗം:ജീവിച്ചിരിക്കുന്ന പ്രമുഖർ
റായ്പൂർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
റായ്പൂർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് (ആർഐഎംഎസ്) ഇന്ത്യയിലെ ഛത്തീസ്ഗഡിലെ റായ്പൂരിൽ സ്ഥിതി ചെയ്യുന്ന ഒരു മെഡിക്കൽ സ്കൂളാണ്. 2012-ൽ സ്ഥാപിതമായ ആർഐഎംഎസ് നിയന്ത്രിക്കുന്നത് ലോർഡ് ബുദ്ധ എഡ്യൂക്കേഷൻ സൊസൈറ്റിയാണ്. കോളേജ് പണ്ഡിറ്റ് ദീൻദയാൽ ഉപാധ്യായ മെമ്മോറിയൽ ഹെൽത്ത് ആൻഡ് ആയുഷ് യൂണിവേഴ്സിറ്റി ഓഫ് ഛത്തീസ്ഗഢ് യൂണിവേഴ്സിറ്റിയും ദേശീയ മെഡിക്കൽ കമ്മീഷനും അംഗീകരിച്ചതാണ്.
മന്ദാകിനി
ഉത്തരാഖണ്ഢിലെ കേദാർനാഥിനു സമീപത്തുള്ള ചരോബരി ഹിമാനിയിൽ നിന്നും ഉദ്ഭവിക്കുന്ന മന്ദാകിനിനദി അളകനന്ദനദിയുടെ പോഷകനദിയാണ്. സോണപ്രയാഗിൽ വെച്ച് വാസുകിഗംഗനദി മന്ദാകിനിയിൽ ലയിക്കുന്നു. രുദ്രപ്രയാഗിൽ വെച്ച് മന്ദാകിനിയുമായി കണ്ടുമുട്ടുന്ന അളകനന്ദ  ദേവപ്രയാഗിൽ വെച്ച് ഭാഗീരഥിനദിയുമായി ചേർന്ന്  ഗംഗാനദി രൂപം കൊള്ളുന്നു. രുദ്രപ്രയാഗ് ജില്ലയിൽ N.H-109 ന്റെ കൂടെയൊഴുകുന്ന മന്ദാകിനി മൺസൂൺ മാസങ്ങളിൽ നാശനഷ്ടങ്ങളുണ്ടാക്കുന്നത് പതിവാണ്.
റായ്പൂർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
അക്കാദമിക്
നിലവിൽ, ഇൻസ്റ്റിറ്റ്യൂട്ട് ഒരു വർഷം 150 എംബിബിഎസ് സീറ്റ് വാഗ്ദാനം ചെയ്യുന്നു. നാഷണൽ എലിജിബിലിറ്റി കം എൻട്രൻസ് ടെസ്റ്റിന്റെ അടിസ്ഥാനത്തിലാണ് പ്രവേശനം. എംബിബിഎസ് കോഴ്സിന്റെ കാലാവധി 4.5 വർഷം + ഒരു വർഷം നിർബന്ധിത മെഡിക്കൽ ഇന്റേൺഷിപ്പ് ആണ്.
മന്ദാകിനി
പേരിന്റെ അർത്ഥം
സംസ്കൃതത്തിൽ മന്ദം എന്നാൽ ശാന്തം എന്നാണർത്ഥം, മന്ദാകിനിയെന്നാൽ ശാന്തമായി ഒഴുകുന്നവൾ.
റായ്പൂർ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ്
അവലംബം
വർഗ്ഗം:ഛത്തീസ്‌ഗഢിലെ മെഡിക്കൽ കോളേജുകൾ
മന്ദാകിനി
മതപരമായ പ്രാധാന്യം
പുണ്യക്ഷേത്രമായ കേദാർനാഥിനു സമീപത്തുകൂടിയൊഴുകുന്നതിനാലുള്ള പ്രാധാന്യം കൂടാതെ ഹിന്ദു മതഗ്രന്ഥമായ ശ്രീമദ് ഭാഗവതത്തിൽ പരാമർശിക്കപ്പെട്ട ഒരു നദി കൂടിയാണ്  മന്ദാകിനി. കേദാർനാഥിനു സമീപത്ത് നദീതീരത്തുള്ള സ്നാനഘട്ടത്തിൽ കുളിച്ചാൽ മോക്ഷപ്രാപ്തി ഉണ്ടാകുമെന്നു കരുതപ്പെടുന്നു.
നീരൊഴുക്കിലുള്ള വാർഷികവ്യതിയാനങ്ങൾ
ഒക്ടോബർ മുതൽ ഏപ്രിൽ വരെയുള്ള കാലയളവിൽ ശാന്തമായൊഴുകുന്ന നദി മൺസൂൺ കാലയളവിൽ പ്രവചനാതീതമായി മാറുന്നു.ഇക്കാലയളവിൽ നദീതടത്തിലും സമീപത്തുള്ള മലനിരകളിലും ഉരുൾപൊട്ടലും മണ്ണിടിച്ചിലും സാധാരണമാണ്.
വെള്ള നദി
കേദാർനാഥ് ക്ഷേത്രത്തിന് സമീപത്തുകൂടെയൊഴുകുന്ന മന്ദാകിനി അതിന്റെ ശൈശവാവസ്ഥയിലാണ്.കേദാർനാഥ് ക്ഷേത്രത്തിൽ നിന്നും ഗൗരികുണ്ഢിലേക്കുള്ള വീഥിയിലുടനീളം നദി യാത്രികരെ അനുഗമിക്കുന്നു.സത്യനാരായണ ക്ഷേത്രത്തിനടുത്തുവെച്ച്  ക്ഷിർഗംഗ മന്ദാകിനിയിൽ ചേരുന്നു. ഗാന്ധി സരോവരത്തിനടുത്തുവെച്ചാണ് ക്ഷിർ ഗംഗയുടെ ഉത്ഭവം.മധുഗംഗയാണ് ഇവിടെ നിന്നും തുടങ്ങുന്ന മറ്റൊരു നദി. ഇവിടെ നിന്നും നദി ഗുപ്തകാശിയിലേക്കൊഴുകുന്നു.ഗൗരികുണ്ഢിൽ നിന്നും ഗുപ്തകാശിയിലേക്കുള്ള വഴിയിലുടനീളം മന്ദാകിനി റോഡിന് വളരെ അടുത്തുകൂടിയാണ് ഒഴുകുന്നത്. ഇവിടെയെല്ലാം നദിയുടെ നിറം വെള്ളയാണ്. സീതാപുരിയിൽ നിന്നും നമുക്ക് നദിയെ കാണാവുന്നതാണ്.
ചിത്രശാല
വർഗ്ഗം:ഉത്തരാഖണ്ഡിലെ നദികൾ വർഗ്ഗം:ഗംഗയുടെ പോഷകനദികൾ
കെ.വി. രാമൻ ഇളയത്
വൈക്കം സത്യാഗ്രഹവുമായി ബന്ധപ്പെട്ട് നവോത്ഥാന കേരളത്തിന് വിസ്മരിക്കാൻ കഴിയാത്ത പേരുകളിലൊരാളാണ് കെ.വി. രാമൻ ഇളയത്. വൈക്കം സത്യഗ്രഹ സമരത്തിൽ പങ്കെടുത്ത് അദ്ദേഹം കടുത്ത പീഡനങ്ങൾ ഏറ്റുവാങ്ങി. അദ്ദേഹത്തിന്റെ കണ്ണിൽ, സവർണ്ണർ ചേർന്ന് ചുണ്ണാമ്പെഴുതിപ്പിടിപ്പിച്ചത് സത്യാഗ്രഹ സമരചരിത്രത്തിലെ പ്രധാന സംഭവങ്ങളിലൊന്നായിരുന്നു.
എറണാകുളം ജില്ലയുടെ കിഴക്കൻ ഭാഗത്ത്, കൂത്താട്ടുകുളത്ത് പാലക്കുഴയിലെ കീഴേട്ടില്ലം അക്കാലത്ത് നാട്ടിലെ ഏറ്റവും സമ്പന്നമായ ജന്മി കുടുംബങ്ങളിൽ ഒന്നായിരുന്നു. സ്വാഭാവികമായും പഴകി ജീർണ്ണിച്ച വിശ്വാസങ്ങളുടെയും കാലഹരണപ്പെട്ട ആചാരങ്ങളുടെയും തടവറയിലായിരുന്നു രാമൻ ഇളയത് ജനിച്ച് വളർന്നത്. എന്നാൽ യൗവ്വനാരംഭത്തിൽ തന്നെ തീണ്ടൽ, തൊടീൽ മുതലായ അനാചാരങ്ങളെ കഠിനമായി വെറുത്തിരുന്ന അദ്ദേഹം,  യാഥാസ്ഥിതികത്വത്തിന്റെ ഉഗ്രശാസനകളെ ധിക്കരിച്ചുകൊണ്ട് സാമൂഹ്യപരിഷ്കരണ പ്രവർത്തനങ്ങളിൽ ഇടപെടുവാൻ തുടങ്ങി.
അക്കാലത്ത് യോഗക്ഷേമ സഭ യുടെ പ്രവർത്തനങ്ങളുമായി നാട്നീളെ ചുറ്റിസഞ്ചരിച്ചിരുന്ന കുരൂർ നീലകണ്ഠൻ നമ്പൂതിരിപ്പാട് പാലക്കുഴയിലെ കീഴേട്ടില്ലത്ത് വരികയും രാമനിളയതുമായി ബന്ധപ്പെടുകയും ചെയ്തിരുന്നു. കുരൂറുമായി ഉണ്ടായിരുന്ന അടുപ്പവും അനാചാരങ്ങളോടുള്ള ശക്തമായ എതിർപ്പുമാണ് രാമനിളയതിനെ വൈക്കത്തെത്തിച്ചതും സത്യാഗ്രഹസമരത്തിലെ മുന്നണിപ്പോരാളികളിൽ ഒരാളാക്കിമാറ്റിയതും.
1924 ജൂൺ 27 ന് ഒരു സംഘം സന്നദ്ധഭടന്മാരുമായി സത്യാഗ്രഹമനുഷ്ഠിക്കാൻ വൈക്കം ക്ഷേത്രത്തിന്റെ തെക്കേനടയിലേക്ക് നടന്ന് പോകുന്നതിനിടയിലായിരുന്നു രാമനിളയതിന് നേരെ ആക്രമണം ഉണ്ടായത്. അഹിംസാമാർഗ്ഗത്തിൽ അടിയുറച്ച് വിശ്വസിച്ചിരുന്ന ഗാന്ധിയനായ അദ്ദേഹത്തെ വഴിയിൽ തടഞ്ഞ്നിർത്തി മർദ്ദനത്തിനിരയാക്കിയ ശേഷം ബലമായി പിടിച്ച് കണ്ണിൽ ചുണ്ണാമ്പെഴുതുകയാണുണ്ടായത്. 1924 ജൂലൈ 3 ന് മഹാത്മാഗാന്ധി ‘യംഗ് ഇൻഡ്യ’ യിൽ ഇൗ സംഭവത്തെ ശക്തമായി അപലപിക്കുകയും രാമനിളയതിന്റെ ധീരതയേയും ത്യാഗത്തേയും പ്രകീർത്തിച്ചുകൊണ്ട് എഴുതുകയും ചെയ്തിരുന്നു.
പൊള്ളിയ കണ്ണുകളുമായി വേദന കടിച്ചമർത്തി സത്യാഗ്രഹാശ്രമത്തിൽ തന്നെ കഴിഞ്ഞുകൂടിയ അദ്ദേഹം സമരരംഗത്ത് നിന്ന് മടങ്ങിപ്പോകാൻ കൂട്ടാക്കിയില്ല. സത്യാഗ്രഹാശ്രമത്തിൽ തന്നെ താമസിച്ചിരുന്ന അദ്ദേഹത്തെ ആശ്രമത്തിലെ  വൈദ്യനായിരുന്ന ശ്രീ രാമനാഥനാണ് ചികിത്സിച്ചിരുന്നത്. ദീർഘനാളത്തെ ചികിത്സയും പരിചരണവും കൊണ്ട് വേദന ശമിച്ചെങ്കിലും ഒരു കണ്ണിന്റെ കാഴ്ചശക്തി പൂർണ്ണമായും തിരിച്ച് കിട്ടിയിരുന്നില്ല.
ഒടുവിൽ സത്യാഗ്രഹാശ്രമത്തിൽ നിന്ന് നാട്ടിൽ മടങ്ങിയെത്തിലെ അദ്ദേഹം അയിത്തോച്ഛാടനം, ഖാദിപ്രചാരണം എന്നിവയിൽ ശ്രദ്ധ കേന്ദ്രീകരിച്ചു. ദളിതരായതിന്റെ പേരിൽ വിദ്യാലയപ്രവേശനം ലഭിക്കാതെപോയ കുട്ടികളെ തേടിപ്പിടിച്ച് അവർക്ക് വിദ്യാഭ്യാസം നൽകുന്നതിനുള്ള പ്രവർത്തനങ്ങൾ നടത്തുകയുണ്ടായി. ഹരിജനങ്ങൾക്ക് വിദ്യാഭ്യാസം നൽകുന്നതിന് വേണ്ടി ഇളയത് സ്വന്തം ഇല്ലപ്പറമ്പിൽ ഒരു സംവിധാനം ഉണ്ടാക്കിയെടുത്തു. ഇൗ സ്കൂളിന്റെ ഉദ്ഘാടനത്തിന് അയ്യങ്കാളിയെ ക്ഷണിച്ചുകൊണ്ട് വന്നിരുന്നു. അവിടെ പഠിക്കാൻ വന്നിരുന്ന കുട്ടികൾക്ക് സ്ളേറ്റും പെൻസിലും മാത്രമല്ല ആഹാരവും വസ്ത്രവുംവരെ ഇല്ലത്ത് നിന്ന് സൗജന്യമായിട്ടായിരുന്നു നൽകിയിരുന്നത്. സഹോദരൻ അയ്യപ്പന്റെ നേതൃത്വത്തിൽ നടന്ന മിശ്രഭോജനത്തിന്റെ ചുവട് വിടിച്ച് അത്തരം സമരങ്ങളും ഇളയതത് സംഘടിപ്പിക്കുകണ്ടായി.
1937 ൽ ഗാന്ധിയുടെ കേരള സന്ദർശത്തിനിടയിൽ രാമനിളയത് അദ്ദേഹത്തെ കണ്ട് സംഭാഷണം നടത്തി. ഗാന്ധിയെ സന്ദർശിക്കാൻപോയ ഇളയത് മൂത്തമകൻ വാസുദേവനെയും കൂടെക്കൊണ്ടുപോയിരുന്നു. സന്ധ്യാസമയത്ത് ആയിരുന്നു ആ കൂടിക്കാഴ്ച. രാമനിളയതിന്റെ ആഗ്രഹമനുസരിച്ച് മകൻ വാസുദേവനെ പൂണൂൽ അണിയിച്ച് ഉപനയനം ചെയ്തത് ഗാന്ധിജിയായിരുന്നു. അബ്രാഹ്മണനായ ഗാന്ധിജിയെക്കൊണ്ട് ഉപനയനം ചെയ്യിച്ച നടപടിയിലൂടെ പൗരോഹിത്യ സംവിധാനത്തിലെ ജാതിമേധാവിത്വത്തെ ചോദ്യം ചെയ്യുകയാണ് രാമൻ ഇളയത് ചെയ്തത്. തുടർന്ന് ഇനി എന്ത് പ്രവർത്തനങ്ങളിൽ ഏർപ്പെടാനാണ് ഉദ്ദേശമെന്ന് അദ്ദേഹത്തോട് ഗാന്ധിജി ചോദിക്കുകയുണ്ടായി. ജീവിതാന്ത്യംവരെ അയിത്തോച്ഛാടനത്തിനും ഹരിജനോദ്ധാരണത്തിനും വേണ്ടി പ്രവർത്തിക്കാനാണ് ആഗ്രഹമെന്നായിരുന്നു ഇളയതിന്റെ മറുപടി.
യാഥാസ്ഥിതികരായിരുന്ന ചില സ്വസമുദായഗംങ്ങളിൽ നിന്നുള്ള എതിർപ്പുകൾ താങ്ങാവുന്നതിലധികം വർദ്ധിച്ചുവന്നു. ഒടുവിൽ വസ്തുവകകൾ വിറ്റ് കുടുംബസമേതം തൃശൂരിനടുത്ത് കൂറ്റൂരിലേക്ക് അദ്ദേഹം താമസം മാറ്റി.
അവിടെ താമിസക്കുന്ന കാലത്ത് സാമ്പത്തിക പ്രയാസങ്ങൾമൂലം ഏറെ കഷ്ടപ്പെട്ടു. അദ്ദേഹത്തിന്റെ ദുരിതജീവിതം അറിഞ്ഞ് കെ. കേളപ്പൻ കോഴിക്കോട്ട് ഖാദി കേന്ദ്രത്തിൽ ജോലി നൽകുകയും കുടുംബത്തോടൊപ്പം അവിടെ താമസിക്കാൻ സൗകര്യം നൽകുകയും ചെയ്തു. പിന്നീട് കേളപ്പൻ മുൻകയ്യെടുത്ത് നിലമ്പൂർ ഭൂദാന കോളനിയിൽ സ്ഥലം നൽകി. അങ്ങനെ ഇളയത് താമസം നിലമ്പൂരിലേക്ക് മാറ്റി. അവിടെയും ഏറെക്കാലം തുടരാൻ അദ്ദേഹത്തിന് കഴിഞ്ഞില്ല.
1967 ൽ 73-ാമത്തെ വയസ്സിൽ ആണ് അദ്ദേഹം അന്തരിക്കുന്നത്. തൃശൂർ മുനിസിപ്പാലിറ്റിയുടെ ലാലൂരിലുള്ള പൊതുശ്മശാനത്തിൽ മൃതശരീരം സംസ്കരിച്ചു. അടുത്ത ബന്ധുക്കളെ കൂടാതെ ചിരകാല സുഹൃത്തായിരുന്ന കുറൂർ നീലകണ്ഠൻ നമ്പൂതിരിപ്പാടും ആ സംസ്കാരച്ചടങ്ങിൽ പങ്കെടുക്കാൻ എത്തിയിരുന്നു.
വൈക്കത്ത് ഇ.വി രാമസ്വാമി നായ്ക്കരു ടെ സ്മാരകത്തിൽ തമിഴ്നാട് സർക്കാർ സ്ഥാപിച്ചിട്ടുള്ള ശിലാഫലകത്തിൽ സത്യാഗ്രഹസമരത്തിലെ പ്രമുഖ നേതാക്കളുടെ പേരുകൾക്കൊപ്പം രാമനിളയതിന്റെ പേരും അടയാളപ്പെടുത്തിയിട്ടുണ്ട്. രാമനിളയതിന്റെ ജന്മനാടാ പാലക്കുഴ പഞ്ചായത്തിലെ ഉപ്പുകണ്ടം പബ്ലിക് ലൈബ്രറിയാണ് ആദ്യമായി അദ്ദേഹത്തിന്റെ പേരിൽ ഒരു ഹാൾ നിർമ്മിക്കുകയും ഫോട്ടോ അനാച്ഛാദനം നടത്തുകയും ചെയ്തിട്ടുള്ളതാണ്. പിന്നീട് പാലക്കുഴ പഞ്ചായത്തിലെ ലൈബ്രറി രാമനിളയതിന്റെ പേരിൽ പുനർനാമകരണം നടത്തുകയുണ്ടായി.
കാപ്പി
{| align="right" style="margin:0 0 0 0;"
പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സാണ് കാപ്പി - Coffea . കുറ്റിച്ചെടിയായും ചെറുമരമായും വളരുന്ന ഇവയുടെ ജന്മദേശം കിഴക്കെ ആഫ്രിക്കയിലെ എത്യോപ്പ്യയിലെ കാഫ്ഫാ (Kaffa) എന്ന സ്ഥലത്താണ്. അകൊണ്ടായിരിക്കാം ഇതിന് കാഫി എന്ന പേരുവന്നത്. കാപ്പിയിലെ ആൽക്കലോയ്ഡ് ആണ് കഫീൻ (Cafeine).
ഏഷ്യയിലെ ഉഷ്ണമേഖലാ പ്രദേശങ്ങളിലും കാപ്പി സമൃദ്ധമായി വളരുന്നു. പാനീയമുണ്ടാക്കാനാണ് കാപ്പി കൂടുതലായും ഉപയോഗിക്കുന്നത്.കാപ്പിച്ചെടിയിലുണ്ടാകുന്ന കുരു ഉണങ്ങി അതിന്റെ വിത്ത് വറുത്തു പൊടിച്ചാണ് സാധാരണയായി കാപ്പിപ്പൊടി തയ്യാറാക്കുന്നത്. ലോകത്തിന്റെ നാനാഭാഗങ്ങളിൽ ഇന്ന് കാപ്പിച്ചെടി വ്യാവസായികാടിസ്ഥാനത്തിൽ കൃഷി ചെയ്യപ്പെടുന്നുണ്ട്. അമേരിക്കക്കാരുടെ പ്രിയ പാനീയം കാപ്പിയാണ്‌. 2016 ലെ കണക്കുകൾ പ്രകാരം ഏറ്റവും കൂടുതൽ കാപ്പിക്കുരു ഉല്പാദിപ്പിക്കുന്നത് ബ്രസീൽ ആണ്.അത് ലോകത്തിലെ മൊത്തം ഉല്പാദനത്തിന്റെ മൂന്നിൽ ഒന്ന് വരും.
= യെമൻ വഴി ഇന്ത്യയിൽ =
ബാബാബുദാൻ എന്ന യെമൻ സഞ്ചാരിയാണ് 1670-ൽ കാപ്പിച്ചെടികൾ കൊണ്ടുവന്നതെന്ന് കരുതുന്നു. കർണാടകയിലെ ചിക്കമംഗളൂരിൽ ആണ് അന്ന് കാപ്പിച്ചെടികൾ നട്ടുവളർത്തിയത്.
=ഭൗമ സൂചികാ പദവി =
അടുത്തകാലത്തു ഭൗമ സൂചികാ പദവി ലഭിച്ച കാപ്പിയാണ് വയനാടൻ റോബസ്റ്റ , കർണാടകയിലെ കൂർഗ് അറബിക്ക ,  ചിക്കമംഗളൂരിലെ അറബിക്ക,  വിശാഖപട്ടണത്തെ അരക്കുവാലി അറബിക്ക  മുതലായവ.
=പേരുകൾ=
ചൈനയിൽ കയ്‌ഫെ (Kaife), ജപ്പാനിൽ കേഹി (Kehi), ഫ്രാൻസിൽ കഫെ (Cafe),  ജർമനിയിൽ കഫീ (Kaffee) എന്നും ഇതിനെ വിളിക്കുന്നു.
=ചിക്കറി=
സിക്കോറിയം ഇന്റിബസ് (Cichorium Intybus) എന്ന ശാസ്ത്രീയ നാമമുള്ള കമ്പോസിറ്റെ സസ്യവംശത്തിലെ ചിക്കറിയുടെ കിഴങ്ങ് പൊടിച്ചു കാപ്പിപ്പൊടിയിൽ ചേർത്തതാണ് ഫ്രഞ്ച് കോഫി.
=സിവെറ്റ് കോഫി അഥവാ കൂർഗ് ലുവാക്ക് കോഫി =
സിവെറ്റ് ഒരുതരം മരപ്പട്ടിയാണ്. ഇവ പഴുത്ത കാപ്പിക്കുരു ഭക്ഷിക്കും. അതിന്റെ വിസർജ്യത്തിൽ ദഹിക്കാതെ വരുന്ന കാപ്പിക്കുരു സംസ്കരിച്ചെടുത്തു ഉണ്ടാക്കുന്നതാണ് സിവെറ്റ് കോഫി. ഈ കാപ്പിയുടെ പ്രത്യേകത കാപ്പിക്കുരു ഇവയുടെ ദഹനേന്ദ്രിയ വ്യവസ്ഥയിലൂടെ കടന്നുവരുമ്പോൾ സവിശേഷ വാസന കാപ്പിക്കുരുവിന് ഉണ്ടാകുമെന്നുള്ളതാണ്. കർണാടകയിലെ കൂർഗിൽ ഇവ ഉൽപ്പാദിപ്പിക്കുന്നുണ്ട്. കൂർഗ് ലുവാക് കോഫി  എന്നാണ് ഇതിന്റെ പേര്. AD-2019 -ൽ ഒരു കിലോഗ്രാമിന് 25,000 രൂപ വരെയാണ് സിവെറ്റ്  കോഫിയുടെ വില !
=കാപ്പി ഉപഭോഗത്തിൽ അമേരിക്ക മുന്നിൽ =
കാപ്പി ഉപഭോഗത്തിൽ അമേരിക്കക്കാരാണ് മുന്നിൽ. ഉൽപ്പാദനത്തിൽ 5 - ൽ 4 ഭാഗവും മധ്യ, തെക്കെ അമേരിക്കയിലാണ്. കാപ്പി ഉൽപ്പാദനത്തിൽ ബ്രസീൽ ആണ് മുന്നിൽ. ഇന്ത്യക്ക് ആറാം സ്ഥാനമാണ്. ഇന്ത്യയിൽ കർണാടകയിൽ ആണ് കൂടുതൽ കാപ്പിക്കൃഷി. രണ്ടാം സ്ഥാനത്തു കേരളവും തമിഴ്‌നാടും ആണ്. കേരളത്തിൽ വയനാടാണ് കാപ്പിക്കൃഷിക്ക് മുന്നിൽ.
ലോകത്ത് ഒരു ദിവസം ജനങ്ങൾ 300 കോടി കപ്പ് കാപ്പി കുടിക്കുന്നു എന്നാണ് കണക്ക്. കഫീൻ പരിമിതമായ അളവിൽ കഴിച്ചാൽ മാത്രമേ ഉന്മേഷം ലഭിക്കുകയുള്ളൂ. കൂടിയാൽ പ്രശ്നമാണ്.
നാലാംകോട്
കേരളത്തിലെ തൃശൂർ ജില്ലയിലെ തലപ്പിള്ളി താലൂക്കിൽ വടക്കാഞ്ചേരി ബ്ലോക്കിൽ ഒരു ഗ്രാമമാണ് നാലാംകോട്. (മച്ചാട് ) നാലാംകോട് പള്ളി ഇവിടെയാണ്.
വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ